title: Panfilo de Narváez

text: Panfilo de Narváez syntyi vuoden 1478 paikkeilla Valladolidissa Espanjassa. Hän aloitti sotilasuransa jo nuorena ja hieman myöhemmin hän matkusti Jamaikalle yhtenä saaren ensimmäisistä eurooppalaisista siirtolaisista. Diego Velásquezin vallatessa nykyistä Kuubaa Narváez komensi espanjalaisten jousimiesten osastoa. Palkaksi Narváez sai saarelta suuret tilukset. Vuonna 1520 hän johti 900:n espanjalaisen joukkoa, jotka lähetettiin Velásquezin käskystä kukistamaan Meksikon vallannutta konkistadori Hernán Cortésia. Cortésin johtamat joukot ottivat kuitenkin voiton Narváezin joukoista ja Narváez jäi vangiksi. Hänet vapautettiin vuoden vankeuden jälkeen, jolloin hän palasi Kuubaan.


title: Panfilo de Narváez

text: Vuonna 1526 Espanjan kuningas Kaarle V valtuutti Narváezin valtaamaan alueita Amerikan mantereella Floridasta länteen. Narváez lähti Espanjasta johtamiensa 600 sotilaan ja siirtolaisen mukana. Heistä 140 jätti retkikunnan Santo Domingossa ja hurrikaani Kuuban edustalla upotti kaksi espanjalaislaivaa ja surmasi 50 retkikunnan jäsentä. Narváez pysytteli Kuubassa helmikuuhun 1528 saakka, jolloin hän lähti viimein kohti mannerta viiden aluksen ja 400 hengen vahvuisen retkikunnan kanssa. Espanjalaiset rantautuivat Tampanlahden seudulla Floridan länsirannikolla, jossa Narváez julisti alueen kuuluvan Espanjalle.


title: Panfilo de Narváez

text: Floridassa espanjalaiset törmäsivät timucua-intiaaneihin. Espanjalaiset havainneet intiaanit pakenivat ja espanjalaiset ryöstivät heidän kylänsä. Tällöin timucua-päällikkö Hirrihigua johti seuraajansa sotaan espanjalaisia vastaan. Espanjalaiset joutuivat siirtymään Floridan sisämaahan ja edelleen kohti pohjoista. Lopulta espanjalaiset saapuivat apalachee-intiaanien maille, joiden kanssa kohtaaminen sujui ystävällisemmin. Espanjalaiset viettivät lähes kuukauden intiaanien kylässä nykyisen Tallahasseen seudulla. Ystävälliset suhteet eivät kuitenkaan kestäneet. Narváez otti paikallisen päällikön vangiksi, josta suivaantuneet apalacheet kävivät sotaan espanjalaisia vastaan. Espanjalaiset joutuivat jälleen pakenemaan, tällä kertaa takaisin kohti rannikkoa. Heinäkuussa 1528 espanjalaiset saapuivat nykyisen St. Marksin seudulle. Retkikunta oli jättänyt aluksensa rannikolle, mutta nyt niitä ei enää näkynyt ja espanjalaiset alkoivat rakentaa lauttoja. Syyskuussa 245 espanjalaista alkoivat purjehtia lautoillaan kohti länttä tavoitteenaan päästä Meksikoon. Lautat ohittivat Mississippi-joen suun, mutta matkan kuluessa espanjalaiset alkoivat menettää lauttojaan. Marraskuun alussa tuuli puhalsi Narváezin lautan avomerelle ja Narváez katosi.


title: Panfilo de Narváez

text: Espanjalaisten joukon johtajaksi kohosi Narváezin jälkeen Alvar Nuñez Cabeza de Vaca. Retkikunnan jäsenistä lopulta vain neljä selviytyi takaisin espanjalaisten pariin.


title: Burundin presidentti

text:
Burundin presidentti on Burundin valtionpäämies.
Hän on sekä valtionpäämies että hallituksen pää. Presidentti valitaan suoralla kansanvaalilla viisivuotiskaudelle. Voittoon tarvitaan absoluuttinen enemmistö, tarvittaessa järjestetään toinen kierros. Nykyisen perustuslain mukaan sama henkilö voi olla vallassa enintään kaksi kautta. Vuoden 2020 vaaleista alkaen presidentin valtaoikeudet pienenevät, kauden pituus kasvaa 7 vuoteen ja maahan perustetaan pääministerin virka.


title: Norwegian Reward

text: Norwegian Reward on Norwegian Air Shuttlen perustama ja käyttämä kanta-asiakasohjelma. Se aloitettiin vuonna 2007 ja sillä on yli 8 miljoonaa jäsentä (2018). Joka kerta, kun jäsen varaa lentomatkan Norwegianilta tai käyttää Norwegian Rewardin yhteistyökumppaneiden palveluja, hän ansaitsee asiakaspisteitä. Yksi piste vastaa yhtä norjan kruunua. Pisteitä voidaan käyttää lippujen tai niihin liittyvien tuotteiden, kuten istumapaikkojen tai matkatavaroiden, maksamiseen. Norwegian Reward ei toimi perinteisellä tasolla, mutta lentomatkustajat voivat usein saada lisäetuja.


title: Norwegian Reward

text: Bank Norwegian on sidottu etuusohjelmaan, ja sen luottokortilla Norwegianin korttiasiakkaat ansaitsevat pisteitä kaikista ostoksista. CashPoints-pisteitä voidaan myös ansaita muilta toimialoilta, kuten vakuutuksesta, päivittäistavarakaupasta ja mobiilista.


title: Norwegian Reward

text: Vuonna 2017 ja 2018 Norwegian Reward voitti sarjassa "paras lojaalisuusohjelma Euroopassa / Afrikassa" Freddie-palkinnon.


title: Maalaistyöväen puolue

text: Maalaistyöväen puolue oli 1900-luvun alkuvuosina toiminut suomalainen puolue. Puolueen perustaja oli filosofian maisteri Frans Nuupala, joka toimi puolueen puheenjohtajana koko sen olemassaoloajan. Hänen mukaansa lehdistössä puhuttiin myös "Nuupalan puolueesta" tai "nuupalalaisista". Puolue osallistui eduskuntavaaleihin neljästi vuosina 1907–1910, mutta sen listoilta ei koskaan valittu yhtäkään kansanedustajaa.


title: Maalaistyöväen puolue

text: Maalaistyöväen puolue perustettiin syksyllä 1906, jolloin valmistauduttiin Suomen ensimmäisiin yksikamarisen eduskunnan vaaleihin. Pidettyään syksyn 1906 aikana laajan puhekierroksen Frans Nuupala järjesti kotikunnassaan Tyrväässä 25.–26. marraskuuta 1906 maalaistyöväen edustajakokouksen. Kokoukseen oli saapunut Tyrväästä, Kiikasta, Huittisista, Punkalaitumelta, Vampulasta ja Mouhijärveltä 40 henkilöä, jotka edustivat valtakirjojen perusteella 888 henkilöä. Kokouksessa päätettiin perustaa puolue ja hyväksyttiin sen ohjelma. Samalla valittiin väliaikainen puoluehallitus ja asetettiin alustavasti ehdokkaat tuleviin eduskuntavaaleihin.


title: Maalaistyöväen puolue

text: Maalaistyöväen puolueen ohjelmassa oli vähän omaperäistä, pääosin sen ainekset oli poimittu muiden puolueiden ohjelmista ja senhetkisestä poliittisesta keskustelusta. Eniten siinä oli piirteitä Maalaisliiton ja Santeri Alkion ajatuksista. Tämä oli luonnollista, koska sekä Nuupala että Alkio olivat toimineet aktiivisesti nuorisoseuraliikkeessä. Samoin kuin Maalaisliitto, Maalaistyöväen puolue vaati pakollista sairaus- ja vanhuusvakuutusta, maatalousverotuksen uudistamista, perintöverotuksen kiristämistä, naisten oikeudellisen aseman parantamista sekä yleisen oppivelvollisuuden ja kieltolain säätämistä. Toisaalta Nuupala vaati sosialidemokraattien tavoin yleistä äänioikeutta kaikille 20 vuotta täyttäneille. Kaupunki- ja teollisuuslähtöistä sosialidemokratiaa Nuupala sen sijaan piti Suomen agraarisiin oloihin täysin sopimattomana aatteena.


title: Maalaistyöväen puolue

text: Maalaistyöväen puolueen menestymisen mahdollisuudet sen ainoassa vaalipiirissä, Turun läänin pohjoisessa vaalipiirissä näyttivät hyviltä, koska tilastojen mukaan torppareita oli Satakunnassa kolme kertaa niin paljon kuin itsenäisiä talollisia. Mäkitupalaisia, itsellisiä ja loisia taas oli lähes kaksi kertaa niin paljon kuin torppareita. Sosialidemokraatit näkivät Maalaistyöväen puolueessa vakavan vastustajan, ja erityisesti porilaisen Sosialidemokraatti-lehden pakinoitsija Eetu Salin otti Nuupalan ja tämän puolueen hyökkäyksensä kohteeksi. Salin leimasi Nuupalan puolueen tarpeettomaksi hajotuspuolueeksi, jonka ohjelma hänen mukaansa poikkesi sosialidemokraattien ohjelmasta vain merkityksettömissä yksityiskohdissa.


title: Maalaistyöväen puolue

text: Vuoden 1907 eduskuntavaaleihin Maalaistyöväen puolue sai perustetuksi neljä valitsijayhdistystä, ja ehdokkaita oli Frans Nuupalan itsensä lisäksi vain kuusi: kolme Tyrväältä, kaksi Mouhijärveltä, yksi Nakkilasta ja yksi Tampereelta. Maalaistyöväen puolue sai vaaleissa 1 246 ääntä, joista suurimman osan oli kerännyt Nuupala itse. Kansanedustajan paikka jäi häneltä saavuttamatta, sillä siihen olisi tarvittu noin 4 000 ääntä.


title: Maalaistyöväen puolue

text: Maalaistyöväen puolueen lehti oli Maalaistyöväki, jota ilmestyi vain kaksi numeroa, toinen ennen vuoden 1907 eduskuntavaalien alla ja toinen hieman niiden jälkeen.


title: Jean-Baptiste Bagaza

text: Jean-Baptiste Bagaza (29. elokuuta 1946 – 4. toukokuuta 2016) oli burundilainen sotilas ja poliitikko, joka hallitsi maataan 1976–1987.


title: Jean-Baptiste Bagaza

text: Bagaza nousi valtaan syrjäyttämällä presidentti Michel Micomberon verettömässä vallankaappauksessa marraskuussa 1976. Hän myös menetti asemansa vallankaappauksessa syyskuussa 1987.


title: Jean-Baptiste Bagaza

text: Presidenttikaudellaan Bagaza paransi maan infrastruktuuria kuten tie-, sähkö-, ja vesijohtoverkkoa. Hän pyrki parantamaan suhteita maihin jotka antoivat kehitysapua. Hän kirjoitti perustuslain, joka teki Burundista yksipuoluevaltion. Yritykset huonontaa katolisen kirkon asemaa maassa, jossa 60 % asukkaista on katolisia, kohtasivat voimakasta vastustusta. Bagaza syrjäytettiin hänen ollessaan matkalla Kanadassa.


title: Pekka Palamaa

text: Pekka Mauno Palamaa (26. heinäkuuta 1928 Helsinki – 17. helmikuuta 2018 Helsinki) oli suomalainen yleisurheilija ja shakin järjestöaktiivi.


title: Pekka Palamaa

text: Palamaa edusti nuoruudessaan Helsingin Kisa-Veikkoja ja saavutti useita SM-mitaleja 4 × 400 metrin ja 4 × 800 metrin viestijuoksuissa.


title: Pekka Palamaa

text: Shakin pariin Palamaa siirtyi 1960-luvun lopulla. Hänet valittiin Helsingin Shakkiklubin sihteeriksi vuonna 1974 ja seuran puheenjohtajana hän toimi vuosina 2004–2014. Hän toimi Suomen Shakkiliiton sihteerinä vuosina 1976–1990 sekä Suomen Keskusshakkiliiton hallituksen sihteerinä 1977–1983 ja puheenjohtajana 1988–1989. Hän kokosi muun muassa vuonna 2002 julkaistun Suomen Keskusshakkiliiton historiikin ja vuonna 2006 julkaistun Helsingin Shakkiklubin historiikin "Shakkia kolmella vuosisadalla".


title: Pekka Palamaa

text: Palamaa toimi Tapiolan Hongan toimitusjohtajana vuosina 1980–1986.


title: Jalmari Penttilä

text: Jalmari Penttilä (11. heinäkuuta 1886 – 28. kesäkuuta 1943) oli suomalainen Raumalla vaikuttanut kauppaneuvos ja Nortamo-Seoran ensimmäinen puheenjohtaja.


title: Jalmari Penttilä

text: Penttilän isä oli maanviljelijä Isak Penttilä. Hän muutti 13-vuotiaana Lapin pitäjän Kodiksamista Raumalle, kävi kauppakoulun ja oli sitten John Nurminen Oy:n palveluksessa ja vuodesta 1924 yhtiön Rauman toimintojen johtajana. Hän oli Latvian varakonsulina Raumalla ja hän sai kauppaneuvoksen arvon 1943.


title: Jalmari Penttilä

text: Penttilä oli Rauman kaupunginvaltuuston pitkäaikainen jäsen ja varapuheenjohtaja. Hän oli Rauman rahatoimikamarin ja taksoituslautakunnan puheenjohtajana ja kaupunginhallituksen jäsenenä. Penttilä oli myös Rauman kauppaseuran ja Rauman säästöpankin hallituksen puheenjohtajana. Hän oli nykyisin Raumanlinnana tunnetun Rauman suojeluskuntatalon rakennustoimikunnassa vaikuttaen ratkaisevasti talon rakentamiseen.


title: Jalmari Penttilä

text: Panttilä oli mukana perustamassa 1930 kirjailija Hj. Nortamon nimikkoseuraa "Nortamo-Seoraa" ja oli seuran ensimmäinen puheenjohtaja 1930–1943. Penttilän Rauman murteella kirjoitettujen raumalaistarinoiden kokoelma ilmestyi kirjana 2008.


title: Jalmari Penttilä

text: Penttilä osti 1926 Rauman Petäjäksessä sijainneen Villa Tallbon perheensä kesähuvilaksi. Villa Tallbon oli rakennuttanut 1901 laivanvarustaja Gabriel Granlundin perikunta ja sen oli suunnitellut arkkithti Yrjö Blomstedt.


title: Jalmari Penttilä

text: Penttilä kuoli tapaturmaisesti merionnettomuudessa kesällä 1943.


title: Luettelo esteratsastuksen maailmanmestaruuskilpailujen voittajista

text: Luetteloon on koottu esteratsastuksen maailmanmestaruuskilpailujen voittajat sekä uudemmista kilpailuista myös muita mitalisteja.


title: Vox.com

text: Vox.com on yhdysvaltalainen uutisblogialusta. Sen perusti huhtikuussa 2014 "The Washington Postin" entinen verkkopäätoimittaja Ezra Klein. Alustan kustantaja on aiemmin urheilublogeja julkaissut Vox Media. Vuonna 2016 Vox.comilla oli 25 miljoonaa eri kävijää.


title: Vox.com

text: Vox.comin tavoitteena on selittää uutisten taustaa ja auttaa siten lukijaa ymmärtämään uutisia.


title: Nino Castelnuovo

text: Francesco ”Nino” Castelnuovo (s. 28. lokakuuta 1936 Lecco, Italia) on italialainen näyttelijä.


title: Nino Castelnuovo

text: Castelnuovo esiintyi Guy Foucherina ranskankielisessä musikaalissa "Cherbourgin sateenvarjot" (1964). Hän on myös esiintynyt elokuvissa kuten "Rocco ja hänen veljensä" (1960), "Dollari laukauksesta" (1966), "Viiden miehen armeija" (1969), "Camille 2000" (1969), "Il prato macchiato di rosso" (1973), "L’emmerdeur" (1973) ja "Englantilainen potilas" (1996).


title: Ammattikorkeakoulu

text: Ammattikorkeakoulut ovat työelämäsuuntautuneita korkeakouluja. Ammattikorkeakouluja on muun muassa Saksassa, Itävallassa, Sveitsissä sekä Pohjoismaissa. Ammattikorkeakouluista käytetään englanniksi käsitettä University of Applied Sciences ja saksaksi Fachhochschule.


title: Ammattikorkeakoulu

text: Vuoden 2017 alussa Suomessa oli 25 ammattikorkeakoulua. Niistä 24 sijaitsi Manner-Suomessa, lisäksi Ahvenanmaalla toimii Ahvenanmaan ammattikorkeakoulu. Ahvenanmaan ammattikorkeakoulu ja Poliisiammattikorkeakoulu eivät kuulu opetusministeriön hallinnonalaan, vaan ensin mainittu toimii Ahvenanmaan maakuntahallinnon ja jälkimmäinen sisäministeriön alaisuudessa. Kaikki opetus- ja kuluttuuriministeriön alaisuudessa olevat ammattikorkeakoulut ovat osakeyhtiöitä ("ammattikorkeakouluosakeyhtiö").


title: Ammattikorkeakoulu

text: Suomessa ammattikorkeakoulut ovat erityisesti keino vastata ammatillisessa työelämässä tapahtuviin nopeisiin muutoksiin. Niiden toiminnassa korostuvat aktiiviset ja toimivat yhteydet elinkeinoelämään, yritystoimintaan, yrittäjyyteen ja alueelliseen kehittämiseen.


title: Näkymättömyys

text: Näkymättömyys on esineen ominaisuus, joka estää sen erottumisen taustasta. Yleensä näkymättömyydellä tarkoitetaan näönvaraisten havaintojen mahdottomuutta, mutta varsinkin sotilasteknologiassa tarkastellaan näkyvyyttä muillakin aallonpituuksilla kuin näkyvällä valolla, esimerkiksi näkyvyyttä tutkassa. Sotilaskirjallisuuden laajempi määritelmä näkymättömyydelle kuuluu: ”Kohde on näkymätön silloin, kun sen sensorissa aiheuttama signaali eli heräte on sama kuin taustan aiheuttama signaali eli taustaheräte kaikilla tiedusteltavilla spektrikaistoilla.”


title: Näkymättömyys

text: Sotilaskäytössä näkymättömyyteen pyritään stealth- eli häivetekniikoilla, kuten naamioinnilla tai muuttamalla pinnan ominaisuuksia niin että tutka-aallot siroavat niistä halutulla tavalla. Absorptiomateriaaleilla muutetaan saapuva tutkapulssi lämmöksi, jolloin takaisinsiroava teho pienenee, kun taas pinnan muotoilulla pyritään pienentämään tutkakaikupintaa, jolloin näkymättömästä esineestä siroava teho ei osu tutkan vastaanottoantenniin.


title: Näkymättömyys

text: Fiktiossa näkymättömyys on suosittu aihe, tunnettuina esimerkkeinä H. G. Wellsin "Näkymätön mies" ja Harry Potterin näkymättömyysviitta.


title: Martha Erika Alonso Hidalgo

text: Martha Érika Alonso Hidalgo (17. joulukuuta 1973 – 24. joulukuuta 2018 Santa Maria Coronago, Puebla) oli meksikolainen poliitikko ja Pueblan osavaltion kuvernööri. Alonso sai surmansa helikopterionnettomuudessa. Hän ehti toimia Pueblan kuvernöörinä vain kymmenen päivää. Onnettomuudessa kuoli myös hänen aviomiehensä Rafael Moreno Valle Rosas.


title: Luettelo Formula 1 -valmistajien maailmanmestareista

text: Tämä on luettelo Formula 1 -sarjan valmistajien maailmanmestareista. Valmistajien F1-mestaruudesta on kilpailtu vuodesta 1958 lähtien. Eniten mestaruuksia on Ferrarilla, kuusitoista.


title: Rafael Moreno Valle Rosas

text: Rafael Moreno Valle Rosas (30. kesäkuuta 1968 – 24. joulukuuta 2018 Santa Maria Coronago, Puebla) oli meksikolainen poliitikko. Hän toimi aiemmin Pueblan osavaltion kuvernöörinä. Moreno Valle sai surmansa helikopterionnettomuudessa, jossa kuoli myös hänen vaimonsa Martha Erika Alonso Hidalgo, joka oli aloittanut Pueblan kuvernöörinä 14. joulukuuta 2018.


title: Albanian presidentti

text: Albanian presidentti on Albanian valtionpäämies. Parlamentti valitsee presidentin viisivuotiselle toimikaudelle, sama henkilö voi toimia presidenttinä korkeintaan kaksi kautta. Ehdokkaan on saatava parlamentissä 60 prosentin kannatus yhdellä kolmesta äänestyskierroksesta, tai yksinkertainen enemmistö kahdella lisäkierroksella.


title: Azerbaidžanin presidentti

text: Azerbaidžanin presidentti on Azerbaidžanin valtionpäämies. Hänet valitaan suoralla kansanvaalilla seitsemänvuotiselle toimikaudelle, sama henkilö voi toimia presidenttinä rajoittamattoman määrän kausia. Tarvittaessa järjestetään toinen äänestyskierros.


title: Bulgarian presidentti

text: Bulgarian presidentti on Bulgarian valtionpäämies. Presidentti valitaan suoralla kansanvaalilla viisivuotiselle toimikaudelle, sama henkilö voi toimia presidenttinä korkeintaan kaksi kautta. Presidenttiä ja varapresidenttiä äänestetään samassa vaalissa, ellei kukaan edokkaista saa ehdotonta enemmistöä järjestetään toinen kierros.


title: Bulgarian presidentti

text: Presidentillä ei ole paljoakaan valtaa, paitsi veto-oikeus parlamentin päätöksiin. Presidentti toimii kuitenkin mielipidevaikuttajana.


title: Mackenzie Ziegler

text:
Mackenzie Frances Ziegler (syntynyt 4.6.2004) on yhdysvaltalainen tanssija, näyttelijä, laulaja ja malli. Häntä kutsutaan useimmin nimellä Kenzie. Mackenzie tuli tunnetuksi Lifetimen ohjelmasta Dance Moms(suom:Tanssin superäidit) jossa hän oli kuusi vuotta. Hän on tanssija Maddie Zieglerin pikkusisko.
Zieglerin musiikkiura alkoi vuonna 2014 hänen ensimmäisellä albumillaan nimeltä Mack Z. Vuonna 2018 hän julkaisi toisen albuminsa nimeltä Phases. Hän on esiintynyt laulaja Johnny Orlandon kanssa ja ollut kiertueella Pohjois-Amerikassa ja Euroopassa. Hän on myös julkaissut lauluja Orlandon kanssa. Vuosina 2017 ja 2018 Ziegler matkusti Australiaan ja Uuteen Seelantiin tanssikiertueelle hänen siskonsa Maddien kanssa. Hän on myös toiminut mallina Polo Ralph Laurenillen ja muille brändeille.


title: Mackenzie Ziegler

text: Televiso-ohjelman Dance Moms lisäksi Ziegler on esiintynyt muissakin TV-ohjelmissa kuten Nicky, Ricky and Dawn (2015 and 2017). Vuonna 2018 hän esiintyikahdella ensimmäisellä kaudelladraana sarja Total Eclipsessä. Hän myös kilpaili Tanssiii Tähtien kanssa Junioreissa ja esiintyi Dorothyna The wonderful winter of Oz, Californiassa.


title: Mackenzie Ziegler

text: Tammikuussa 2019 Zieglerin sosiaalisen median sovelluksessa Instagramissa hänellä on enemmän kuin 12 miljoonaa seuraajaa. 10 miljoonaa musical.ly fania, 3 miljoonaa Youtube-tilaajaa ja miljoona Twitter seuraajaa.


title: Saksin provinssi

text: Saksin provinssi oli osa Preussia vuosina 1815–1945. Provinssin pinta-ala oli 25 255 neliökilometriä. Vuonna 1910 sen asukasluku oli 3,09 miljoonaa. Provinssin pääkaupunki oli Madgeburg, jonka asukasluku oli noin 241 000 vuonna 1905. Vuonna 1871 suurin osa provinssin asukkaista oli evankelisia.


title: Saksin provinssi

text: Vuonna 1949 entisen Saksin provinssin alue tuli kuulumaan Saksan demokraattiseen tasavaltaan (Itä-Saksaan). Nykyisin se kuuluu suurelta osin Saksi-Anhaltin osavaltioon.


title: Fenian sykli

text: Fenian sykli tai Fenian-tarusto (myös Fionn sykli tai Ossianin sykli) on Irlannin kirjallisuudessa tarukokoelma, joka kertoo Finn MacCumhaillin ja hänen johtamansa sotajoukon, Fianna Éireannin, teoista. Fianna oli vapaaehtoisten soturien ja metsästäjien muodostama valiojoukko, jotka taisivat myös runouden. Fiannan loistoaika oli 200-luvulla, kun Cormac mac Airt oli kuninkaana. Fenian-tarusto oli suosituimmillaan noin vuonna 1200, kun syklin huomattavin tarina "The Interrogation of the Old Men" kirjoitettiin muistiin. Muut varhaiset tarut kirjattiin The Book of the Dun Cownin (noin 1100) ja The Book of Leinsterin (noin 1160) käsikirjoituksiin. Fenian sykli on Irlanin kansanperinteen olennainen osa ja sisältää useita irlantilaisten rakastamia kansantaruja.


title: Fenian sykli

text: Varhainen taru nimeltään "The Boyish Exploits of Finn" ("Macgnímartha Finn") kertoo, kuinka Fiannan johtaja Cumhaill eli Cool tapettiin ja kuinka hänen kuolemansa jälkeen syntynyt poikansa kasvatettiin salaa metsässä. Poika saa urotöidensä ansiosta nimen Finn (”oikeudenmukainen”). Kasvettuaan Finn lyö isänsä surmaajan Goll MacMornan ja kohoaa Fiannan johtajaksi. Myöhemmin joukkoon liittyvät Finnin poika, runoilija Oisín eli Ossian, hänen pojanpoikansa Oscar ja komea Diarmaid sekä Finnin entinen vihollinen Goll MacMorna.


title: Fenian sykli

text: Legendojen mukaan Finn oli druidien jälkeläinen. Hän oli viisas ja ymmärsi luontoa, ja 600-luvulla hänestä tuli hyvin suosittu sankarihahmo. Muut tarut kertovat Fiannan noususta ja tuhosta. Joukko alkaa hajota, kun Diarmaid karkaa kuninkaan tyttären Gráinnen kanssa. Finn on jo iäkäs, mutta hänen on ollut määrä mennä naimisiin Gráinnen kanssa. Kun Diarmaid myöhemmin haavoittuu, antaa Finn hänen kuolla janoon. Kuningas ja kansa kääntyvät lopulta määräilevää Finniä vastaan. Kiista huipentuu Gabhran taisteluun, jossa Fianna tuhoutuu. Oscar saa surmansa taistelussa. Oisin jää henkiin, mutta haltijaprinsessa houkuttelee hänet Tír na nÓgiin.


title: Beninin kielet

text: Beninin kielet kuuluvat nigeriläis-kongolaisten kielten kieliryhmään, joista lähes kaikki kuuluvat gurilaisiin kieliin. Vain fulfulde pohjois-Beninissä lasketaan kuuluvaksi atlanttisiin kieliin.


title: Beninin kielet

text: Beninissä puhutaan yhteensä 55 eri kieltä. Ne kaikki ovat eläviä kieliä. Näistä 50 on alkuperäiskansojen kieliä ja viisi on ei-alkuperäiskansojen kieltä. Kahdeksan kieltä on institutionaalisia (kieli on kehittynyt siihen pisteeseen, että sitä käyttävät ja pitävät yllä kodin ja yhteisön ulkopuolella olevat instituutiot), 21 kehittyvää ja 24 elinvoimaista kieltä. Yksi kieli on vaikeuksissa ja yksi kuolemassa.


title: Beninin kielet

text: Lukutaitoisuus oli Unescon mukaan Beninissä vuonna 2017 36 prosenttia.


title: Beninin kielet

text: Ranska on virallinen kieli, ja kaikkia alkuperäiskansojen kieliä pidetään kansallisina kielinä.


title: Beninin kielet

text: Beniniläisistä kielistä fon (gbe-kieli) ja joruba ovat tärkeimpiä maan eteläosassa. Pohjoisessa on puoli tusinaa alueellisesti tärkeää kieltä, muun muassa bariba (joka luettiin aikaisemmin gurilaiseksi eli voltalaiseksi kieleksi) ja fulani.


title: Beninin kielet

text: Kuurojen koulutuksessa Beninissä käytetään American Sign Languagea, jonka otti käyttöön kuuro Amerikkalainen lähetyssaarnaaja Andrew Foster.


title: Beninin kielet

text: Beninin yhteiskunnan monikieliselle luonteelle on ominaista:


title: Beninin kielet

text: Beninin virallista kieltä puhuu 11 miljoonaa henkeä käsittävästä väestöstä noin 4 miljoonaa ihmistä. Sen tunteminen on tärkeää, jos haluaa saada hallinnollisen aseman tai työskennellä kaupungeissa, ja yleensä ranskan puhuminen on arvovallan merkki. Amadou Sannin ja Mahouton Atodjinoun vuonna 2012 tekemän tutkimuksen mukaan Benin on täysin ranskaa puhuva vuoteen 2060 mennessä. Kirjoittajat toteavat, että vuonna 2002 miehistä 43 puhui ranskaa verrattuna naisiin, joista ranskaa puhui 25,8 prosenttia. Vuonna 2002 yli puolet Cotonoun asukkaista puhui ranskaa. Ranska otettiin käyttöön siirtomaa-ajan kuluessa, ja se säilyi virallisena kielenä maan itsenäistyttyä. Tänään ranska on tärkeä lingua franca erilaisten etnisten ryhmien välillä .


title: Beninin kielet

text: Cotonoun kaduilla ja toreilla on kehittynyt ainutlaatuinen ranskankieli, jota kutsutaan "français d ' Afriqueksi". Sen kieliopilliset rakenteet lainataan tavallisesti puhujan äidinkielestä. Erityisesti taivutussäännöt ovat muuttuneet eniten, varsinkin harvinaisemmat, kuten kirjallisen tyylin konjugaatiot. Se on on lähes salakieltä.


title: Beninin kielet

text: Useimmat sanoma- ja aikakauslehdet julkaistaan ranskaksi, eikä afrikkalaiskielillä. Ranskankielisen lisäksi Beninin alueella puhuttavilla kielillä Wikipediaa julkaistaan joruban ja fonin (inkubaatiovaiheessa) kielillä.


title: Beninin kielet

text: Perustuslaissa taataan sananvapaus. Benin on jäsen järjestössä Organisation internationale de la francophonie. Beninin Gi-Mono alue on jäsen ranskaa puhuvien alueiden kansainvälisessä yhdistyksessä.


title: Beninin kielet

text: Fon on Beninin yleisimmin puhuttu alkuperäiskansojen kieli, jota puhuu 24 prosenttia  väestöstä. Se on äidinkieli yli 17 prosentille Beninin väestöstä. Tätä kieltä puhutaan pääasiassa Atlantiquen, Littoralin, Collinesin ja Zoun maakunnissa.


title: Beninin kielet

text: Muita tärkeitä kieliä ovat joruba, bariba, mina ja dendi. Beninissä on otettu käyttöön Kansallinen lukutaito-ja aikuiskoulutuspolitiikka, joka mahdollistaa sen, että kansallisten kielten aikuispuhujat voivat käyttää kieliään kulttuurin edistämiseksi.


title: Beninin kielet

text: Pääkaupungissa Porto-Novossa suurimmat etnolingvistiset ryhmät ovat joruba ja gouin, sekä väkiluvultan pienempinä eminiä, setoa, toria, xwalaa, defiä, ja tofia puhuvat. Yorubankieliset sanomalehdet naapurimaassa Nigeriassa ovat suosittuja.


title: Beninin kielet

text: Englantia opiskellaan vieraana kielenä lukioissa. Beninissä on paljon kysyntää englannin opettajille. Englanti on tulossa tärkeäksi kieleksi kaupan alalla Beninissä, koska se on kansallinen kieli Beninin alueellisesti voimakkaassa naapurissa Nigeriassa.


title: Beninin kielet

text: Vuonna 2014 espanjaa opiskeli Beninissä 412 515 henkilöä.


title: Westfalenin provinssi

text: Westfalenin provinssi oli osa Preussia vuosina 1815–1946. Provinssin pinta-ala oli 20 211 neliökilometriä. Vuonna 1910 sen asukasluku oli 4,13 miljoonaa. Provinssin pääkaupunki oli Münster, jonka asukasluku oli noin 81 000 vuonna 1905.


title: Näkymätön (täsmennyssivu)

text: Näkymätön tarkoittaa seuraavia asioita:


title: Reinin provinssi

text: Reinin provinssi oli osa Preussia vuosina 1822–1946. Provinssin pinta-ala oli noin 27 000 neliökilometriä. Vuonna 1910 sen asukasluku oli 7,12 miljoonaa. Provinssin pääkaupunki oli Koblenz, jonka asukasluku oli noin 54 000 vuonna 1905.


title: Reinin provinssi

text: Nykyisin entisen Reinin provinssin alue on jaettu Hessenin, Nordrhein-Westfalenin ja Rheinland-Pfalzin osavaltioiden kesken.


title: Djiboutin presidentti

text: Djiboutin presidentti on Djiboutin valtionpäämies. Presidentti valitaan suoralla kansanvaalilla viisivuotiselle toimikaudelle. Ellei kukaan ehdokkaista saa ehdotonta enemmistöä järjestetään toinen kierros.


title: Dominican presidentti

text: Dominican presidentti on Dominican valtionpäämies. Presidentti valitaan viisivuotiselle toimikaudelle, parlamentti äänestää pääministerin ja oppositiojohtajan asettamista ehdokkaista. Sama henkilö voidaan valita korkeintaan kahdelle kaudelle.


title: Escanaba

text: Escanaba on kaupunki Michigann osavaltiossa Yhdysvalloissa. Sen väkiluku oli vuoden väestönlaskennassa 12 616. Escanaba on Deltan piirikunnan hallintokeskus.


title: Mono (Benin)

text: Mono on yksi Beninin kahdestatoista departementista. Monon pääkaupunki on Lokossa. Jotkut Monon alueet liitettiin vastaperustettuun Kouffon maakuntaan vuonna 1999. Mono on jaettu kuuteen kuntaan, joista jokainen on kasvanut sen tärkeän kaupungin ympärille: Athiémè, Bopa, Comè, Grand-Popo, Houéyogbé ja Lokossa. Departementin pinta-ala on 1 396 neliökilometriä.


title: Mono (Benin)

text: Vuoden 2013 väestönlaskennassa departementin väkiluku oli 497 243, josta 241 554 oli miehiä ja 255 689 naisia. Naisten osuus oli 51,40 prosenttia. Väestöstä maaseudun väestöä oli 50,30 prosenttia, kun taas kaupunkien väestöä oli 49,70 prosenttia. Työvoimaa departementissa oli 142 220 henkilöä, joista 48,60 prosenttia oli naisia. Kotitalouksia, joissa ei ollut minkäänlaista koulutusta 48,70 prosenttia.


title: Mono (Benin)

text: Monon departementti sijaitsee rannikkoalueilla, joita yhdistää toisiinsa järvet ja laguunit, sekä pitkänomainen rannikoseutu jossa on laaja suoalue. Kalastus makeassa, sekä merivedessä on alueen merkittävä ammatti. Maaöljyä löydettiin 1960-luvulla merialueilla, kun taas tärkeimmät mineraalit ovat titaani, heikkolaatuinen rautamalmi, ilmeniitti ja kromiitti.


title: Mono (Benin)

text: Alueen eteläosat saavat kaksi sadekautta maaliskuusta heinäkuuhun ja syyskuusta marraskuuhun, kun taas pohjoiset alueet saavat yhden sadekauden touko-syyskuussa. Beninin keskimääräinen vuotuinen sademäärä on noin 1 200 mm, mutta Monon departementti saa suhteellisesti vähemmän sadetta. Aluella on enimmäkseen alavaa hiekkaista tasankoa Atlantin valtameren rannikolla, sekä soita, laguuneja ja järviä. Departementin korkein paikka on 20 metriä rannikon tasangoilla, verrattuna Beninin 200 metrin keskikorkeuteen merenpinnan yläpuolella.


title: Pariisin kansannousu 1793

text: Pariisin kansannousu oli Ranskan suuren vallankumouksen aikana 31. toukokuuta – 2. kesäkuuta 1793 tapahtunut Pariisin alempien kansankerrosten eli sanskulottien kapina, joka pakotti kansalliskonventin erottamaan girondistipuolueen johtajat jäsenyydestään. Se muodosti päätepisteen vuoripuolueen ja girondistien valtakamppailulle, ja oli tosiasiassa eräänlainen vuoripuolueen ja jakobiinien veretön vallankaappaus. Tämä avasi tien vuoripuolueen diktatuurille ja terrorin ajalle.


title: Pariisin kansannousu 1793

text: Ranskan monarkia oli kumottu elokuussa 1792 ja ensimmäinen tasavalta perustettu syyskuussa. Tärkein vallan keskus oli uusi parlamentti, kansalliskonventti, jossa oikeistona oli maltillisten tasavaltalaisten girondistipuolue ja uutena vasemmistona radikaalimpi vuoripuolue. Enemmistönä ollut keskusta eli tasanko oli hajanainen ja johtajaton ryhmä, joka saattoi kallistua kumman tahansa puolueen suuntaan. Tasavallan alkuvaiheessa girondistit, jotka edustivat pääasiassa Ranskan maakuntien varakkaampaa porvaristoa, saivat useimmissa kysymyksissä puhuttua tasangon puolelleen, mutta vähitellen aloite alkoi siirtyä vuoripuolueelle, jonka tärkein tukiryhmä oli Pariisin pikkuporvaristo eli sanskulotit. Käännekohtana oli vuoripuolueen läpi ajama syrjäytetyn kuninkaan Ludvig XVI:n oikeudenkäynti ja lopulta kuolemantuomio tammikuussa 1793. Girondistit olisivat halunneet päättää kuninkaan kohtalosta kansanäänestyksellä, minkä vuoripuolue julisti olevan rojalistinen yritys säästää tämän henki.


title: Pariisin kansannousu 1793

text: Girondistit olivat vuonna 1792 olleet vallankumoussodan innokkaimpia kannattajia, mutta heitä myös syytettiin sodan epäpätevästä johtamisesta ja kärsityistä tappioista. Vuoripuolueen johtajien mielestä sodan voittaminen edellytti päätösvallan keskittämistä ja rivien tiivistämistä pakkokeinoilla. Vuorelaiset ajoivat kevään 1793 aikana kansalliskonventissa läpi muun muassa päätökseen 300 000 uuden sotilaan värväämisestä armeijaan (24. helmikuuta), vallankumoustuomioistuimen perustamisesta (10. maaliskuuta), yhteishyvän valiokunnan asettamisesta (6. huhtikuuta) ja viljan enimmäishinnasta (4. toukokuuta). Kuolemanrangaistus laajennettiin koskemaan erilaisia poliittisia rikoksia. Girondistit vastustivat kaikkia näitä päätöksiä. Ratkaiseva isku girondistien uskottavuudelle oli heitä lähellä olleen kenraali Charles-François Dumouriez’n loikkaus vihollisen puolelle huhtikuun 1793 alussa. Myös Vendéen maakunnassa maaliskuussa puhjennut rojalistinen kapina herätti huolta tasavallan sisäisistä vihollisista. Samaan aikaan sanskulottien tyytymättömyyttä ruokki inflaation ja kiskurihintojen aiheuttama elintarvikkeiden kallistuminen. Monien viha kohdistui girondisteihin, jotka puolustivat varakkaan porvariston omaisuutta.


title: Pariisin kansannousu 1793

text: Huhtikuussa 1793 girondistit kävivät vastaiskuun. He saivat 14. huhtikuuta kansalliskonventin asettamaan jakobiiniklubin puheenjohtajan, kansankiihottajana tunnetun lehtimiehen Jean-Paul Marat’n syytteeseen vallankumoustuomioistuimessa, koska tämä oli levittänyt kiertokirjettä, jossa vaadittiin kutsumaan takaisin kaikki kansanedustajat, jotka olivat kannattaneet tammikuussa Ludvig XVI:n tuomion alistamista kansanäänestykselle. Pian 35 Pariisin sektiota eli äänestysaluetta vetosi Marat’n vapauttamisen puolesta ja vaati samalla erottamaan konventista joukon nimeltä mainittuja girondistien johtajia. Tuomioistuin vapautti Marat’n syyttömänä 24. huhtikuuta ja häntä kannettiin riemusaatossa ympäri Pariisia. Seuraavaksi konventti asetti 18. toukokuuta girondistien hallitseman niin sanotun kahdentoista komission, jonka oli määrä tutkia Pariisin kommuunin ja sektioiden toimivaltarikkomuksia. Komissio määräsi 24. toukokuuta pidättämään jakobiinilehtimies Jacques Hébertin ja lakkauttamaan tämän lehden "Le père Duchesnen". Girondisteja edustanut konventin puhemies Maximin Isnard hylkäsi Pariisin kommuunin vaatimuksen Hébertin vapauttamisesta.


title: Pariisin kansannousu 1793

text: Kahdentoista komission toimet tunnettuja jakobiineja vastaan nostattivat laajaa vihamielisyyttä jakobiinimielisten sanskulottien ja näiden hallitseman Pariisin kunnallishallinnon piirissä. Jotkin pääkaupungin sektiot tukivat girondisteja, mutta jäivät selvästi vähemmistöön. Eri puolueiden edustajien ollessa vuorotellen paikalla kansalliskonventti ensin lakkautti kahdentoista komission 26. toukokuuta ja sitten perusti sen uudestaan kaksi päivää myöhemmin, missä välissä komission määräyksestä vangitut henkilöt ehdittiin vapauttaa. Ajatus konventin painostamisesta girondistien erottamiseen aseellisella kapinalla esitettiin pariisilaisten upseerien kokouksessa 28. toukokuuta. Seuraavana yönä kapinan organisointia varten perustettiin komitea, jonka johdossa vaikuttivat vastikään vapautetut Claude-Emmanuel Dobsen ja Jean-François Varlet sekä Louis Pierre Dufourny. Kansannousun puuhaajat olivat liitossa jakobiinijohtajien kanssa ja toimivat näiden hyväksynnällä, mutta ilmeisesti jakobiiniklubi ei varsinaisesti johtanut hanketta. Pariisin sektioista koottiin tuhansia vapaaehtoisia, joille kommuuni maksoi osallistumisesta palkkaa, mikäli he saapuivat ilman aseita.


title: Pariisin kansannousu 1793

text:
Tapahtumat alkoivat toukokuun 31. päivän vastaisena yönä, jolloin kahdeksan Pariisin sektion edustajat valtasivat Pariisin kaupungintalon, julistivat perustaneensa uuden johdon kommuunille ja alkoivat soittaa kaupungissa hätäkelloja. Aseistetut kapinallisryhmät ottivat haltuunsa avainpaikkoja eri puolilla kaupunkia. Päivällä noin 12 000 – 15 000 mielenosoittajan kulkue saapui Tuileries’n palatsille, johon kansalliskonventti oli muuttanut muutamaa viikkoa aiemmin. Useita kansalaisvaltuuskuntia vieraili päivän aikana konventin istunnossa. Pariisin määri (pormestari) Jean-Nicolas Pache pyrki turvaamaan ainoastaan konventin turvallisuuden, mutta ei estämään sen painostusta. Mielenosoittajat vaativat kahdentoista komission lakkauttamista, girondistien erottamista konventista ja puhdistamista maan hallinnosta, pidätyksiä, kansalaisarmeijan muodostamista, äänioikeuden rajaamista vain sanskulotteihin, leivän ensimmäishinnan alentamista ja lisää köyhäinapua. Vaatimuksia oli innoittanut sanskulottien ääriliike ”raivopäät” ("enragés"). Kansalliskonventti ei painotuksesta huolimatta äänestänyt yhdestäkään vaaditusta asiasta. Sama toistui pienemmän mielenosoittajajoukon palatessa seuraavana iltana.
Kapinajohto siirtyi nyt kovempiin otteisiin, joten 2. kesäkuuta Tuileries’n palatsin piiritti noin 20 000 ihmisen joukko, jossa oli mukana Ranskan kansalliskaartin osastoja. Konventille esitettiin uhkavaatimus 22:n nimeltä mainitun girondistiedustajan erottamisesta tai muuten turvauduttaisiin voimankäyttöön. Vuoripuolueen edustajat ramman Georges Couthonin johdolla vaativat istunnossa ”kansan tahtoon” taipumista. Bertrand Barère pyysi girondisteja eroamaan itse tilanteen ratkaisemiseksi, mutta he kieltäytyivät. Puhemies Marie-Jean Hérault de Séchelles päätti keskeyttää istunnon, jolloin muut kuin vuoripuolueen edustajat yrittivät hänen johdollaan poistua rakennuksesta, mutta palatsia piirittäneet kansalliskaartilaiset estivät poistumisen. Piiritystä johtanut Pariisin kansalliskaartin komentaja François Hanriot ilmoitti Hérault de Séchellesille röyhkeästi avaavansa tulen, ellei vaatimuksiin suostuttaisi. Edustajat palasivat jatkamaan istuntoa, ja useita tunteja kestäneen väittelyn päätteeksi konventti päätti äänestyksellä erottaa girondistit.


title: Pariisin kansannousu 1793

text: Pidätettäviksi ja kotiarestiin asetettaviksi määrättiin 29 konventin jäsentä, joukossa Barbaroux, Brissot, Buzot, Pétion de Villeneuve ja Vergniaud. Samalla pidätettiin myös kaksi girondistiministeriä, valtiovarainministeri Étienne Clavière ja ulkoministeri Pierre Lebrun-Tondu.


title: Pariisin kansannousu 1793

text: Johtavien girondistien erottamisen seurauksena vuoripuolue sai hallitsevan aseman kansalliskonventissa. Se pääsi muokkaamaan mieleisekseen uuden perustuslain, joka hyväksyttiin konventissa 22. kesäkuuta, mutta ei astunut koskaan voimaan sodan jatkumisen vuoksi. Ranskan maakunnissa puhkesi kesän aikana useita keskusvallan vastaisia federalistien kapinoita, jotka osoittivat solidaarisuutta girondisteille. Useat konventista erotetuista girondisteista onnistuivat pakenemaan Pariisista ja liittyivät maakuntien kapinallisiin. Heinäkuussa 1793 girondistien kohtalosta järkyttynyt Charlotte Corday murhasi Marat’n tämän kodissa Pariisissa. Syksyllä 1793 Ranska ajautui niin sanottuun terrorin aikaan, kun yhteishyvän valiokunta alkoi vainota ja teloituttaa vastavallankumouksellisiksi epäiltyjä entistä mielivaltaisemmilla keinoilla. Brissot ja 21 muuta girondistijohtajaa teloitettiin lokakuussa 1793.


title: Littoral

text: Littoral on yksi Beninin kahdestatoista departementista. Littoral on pinta-alaltaan pienin sekä kaikkein kansainvälistynein departementti, sillä sen pääkaupunki on Cotonou, Beninin suurin kaupunki. Pinta-ala on 79 km². Littoral perustettiin vuonna 1999 jakamalla Atlantiquen departementti.


title: Littoral

text: Littoralin ainoa kunta on Cotonou, johon joka jaetaan 13 kaupunginosaan (Arrondissement).


title: Littoral

text: Vuoden 2013 väestönlaskennassa departementin väkiluku oli 679 012, josta 325 872 miehiä ja 353 140 naisia. Naisten osuus oli 52,00 prosenttia. Maasdeudun väestön osuus oli 0,00 prosenttia, kun taas kaupunkiväestöä oli 100,00 prosenttia. Työvoimaa maakunnassa oli 253 892 joista 46,00 prosenttia oli naisia. Kotitalouksia, jossa ei ollut koulututusta oli 21,10 prosenttia.


title: Ouémé

text: Ouémé on yksi Beninin kahdestatoista departementista. Se on jaettu yhdeksään kuntaan, jotka ovat Adjarra, Adjohoun, Aguégués, Akpro-Missérété, Avrankou, Bonou, Dangbo, Porto-Novo ja Sèmè-Kpodji. Vuonna 1999 Ouemen pohjoisosasta muodostettiin Plateaun departementti, mikä pienensi Ouémén aluetta 1 865 neliökilometrillä.


title: Ouémé

text: Departementin väkiluku oli vuoden 2013 väestönlaskennassa 1 100 404, joista 534 814 oli miehiä ja naisia 565 590. Naisten osuus oli 51,40 prosenttia. Maaseudun väestöä oli 37,20 prosenttia, kun taas kaupunkiväestöä oli 62,80 prosenttia. Työvoimaa maakunnassa oli 383 716, joista 49,50 prosenttia oli naisia. Kotitalouksia, joissa ei ollut koulutusta oli 43,80 prosenttia ja talouksien, joissa on kouluikäisiä lapsia oli 81,70 prosenttia.


title: Window Rock

text: Window Rock () on pikkukaupunki Apachen piirikunnassa, Arizonan osavaltiossa Yhdysvalloissa. Se toimii Navajo-reservaatin pääkaupunkina. Window Rockin väkiluku oli vuoden väestönlaskennassa 2 712.


title: WR 134

text: WR 134 on Wolfin–Rayetin tähti 6 000 valovuoden päässä Maasta Joutsenen tähdistössä. Sitä ympäröi kaasusumu.


title: WR 134

text: Kaksoistähti voisi selittää kovat röntgensädepurkaukset. WR 134:n spektriviivat eivät vastaa yksittäistä tähteä oletetulla lämpötilalla, eivät ole riittäviä kahdelle kuumalle tähdelle ja neutronitähti olisi epätodennäköinen.


title: Wewoka

text: Wewoka on kaupunki Oklahoman osavaltiossa Yhdysvalloissa. Sen väkiluku oli vuoden väestönlaskennassa 3 430. Wewoka on Seminolen piirikunnan hallintokeskus. Kaupunki perustettiin tammikuussa 1849.


title: Dominikaanisen tasavallan presidentti

text: Dominikaanisen tasavallan presidentti on Dominikaanisen tasavallan valtionpäämies. Presidentti valitaan suoralla kansanvaalilla neljävuotiselle toimikaudelle, sama henkilö voi toimia presidenttinä useampia kausia. Presidenttiä ja varapresidenttiä äänestetään samassa vaalissa, ellei kukaan edokkaista saa ehdotonta enemmistöä järjestetään toinen kierros.


title: Plateau (Benin)

text: Plateau on yksi Beninin departementeista. Plateaun departementti perustettiin vuonna 1999, kun Ouémén departementista erotettiin 2 835 km² suuruinen alue. Plateau on jaettu viiteen kuntaan, joista jokaisella on samanniminen pääkaupunki: Adja-Ouèrè, Ifangni, Kétou, Pobè ja Sakété.


title: Plateau (Benin)

text: Vuoden 2013 väestönlaskennassa departementin väkiluku oli 622 372, josta 300 065 miehiä ja 322 307 naisia. Naisten osuus oli 51,80 prosenttia. Maaseudulla asuvaa väestöä oli 54,80 prosenttia, ja kaupungeissa asui 45,20 prosenttia väestöstä. Työvoimaa departementissa oli 185 815, joista 43,10 prosenttia oli naisia. Kotitalouksia, joissa ei ollut koulutusta, oli 65,50 prosenttia.


title: Plateau (Benin)

text: Plateaulle on ominaista tasangot, jotka ovat noin 20 metrin korkeudella merenpinnasta. Tasankoja halkovat laaksot pohjois-eteläsuunnassa, jotka on saanut aikaan Iguidijoki.


title: Plateau (Benin)

text: Joen savien alla on rikasta rautamalmia ja myös piipitoista savi- ja metsäaluetta jokiseudulla. Eteläisillä alueilla on kaksi monsuuniaikaa maaliskuusta heinäkuuhun ja syyskuusta marraskuuhun, kun taas pohjoisilla alueilla maa saa yhden sadekauden touko-syyskuussa. Maan keskimääräinen vuotuinen sademäärä on noin 1 200 mm.


title: NHLGamer

text: NHLGamer on NHL-pelisarjan kilpapelaamisen yhteisö Euroopassa. Sivusto järjestää 6vs6- ja 1vs1 pelitilan välisiä turnauksia ja liigoja joista tunnetuin on 6vs6 pelitilassa kilpailtava ECL (European Championship League). ECL jakautuu kolmeen eri divisioonaan jotka ovat Lite, Pro ja Elite.Elite on divisioonista kovatasoisin ja sarjapaikan saamiseksi vaaditaan menestystä ensin Lite- ja sitten Pro sarjasta.


title: Aarne Talvitie

text: Aarne Tuomas Talvitie (s. 11. helmikuuta 1999 Espoo) on suomalainen jääkiekkoilija, joka pelaa Pennsylvanian osavaltionyliopistojoukkueessa. Hän on pelipaikaltaan keskushyökkääjä, mutta Talvitie osaa pelata myös laidassa.


title: Aarne Talvitie

text: "Hockeyprospect.com" -sivuston mukaan Talvitie pelaa erinomaista kahden suunnan pelä, on kilpailuhaluinen ja kamppailee joka puolella kaukaloa. Häntä pitkään Espoo Bluesin junioreissa ja myöhemmin Suomen alle 20-vuotiaiden maajoukkueessa valmentaneen Jussi Ahokkaan mukaan hän on voimahyökkääjä, jolla on erinomainen pelikäsitys ja hyvä laukaus. Ahokkaan mukaan Talvitie on fiksu kaveri, jolla on erittäin hyvät johtajan ominaisuudet.


title: Aarne Talvitie

text: Talvitie on Espoo Bluesin kasvatti. Hän toimi kaudella 2014–2015 seuran C-nuorten kapteenina ja johdatti joukkueen kauden päätteeksi C-nuorten Suomenmestaruuteen. Kauden 2015–2016 päätteeksi Talvitie voitti B-nuorten SM-hopeaa. Kaudella 2016–2017 hän jakoi tehoilla 13+24=37 Bluesin A-nuorten sisäisen pistepörssin kolmannen sijan Heikki Huttusen kanssa. Talvitie voitti myös joukkueen sisäisen tehotilaston lukemalla +26. Puolivälierissä hän oli Bluesin paras pistemies ja maalintekijä tehoilla 3+1=4 sekä voitti joukkueen sisäisen tehotilaston lukemalla +6. Talvitie valittiin A-nuorten SM-liigan joulukuun 2016 kuukauden tulokkaaksi. Hän vahvisti kauden aikana myös Bluesin B-nuoria, jossa Talvitie voitti SM-hopeaa.


title: Aarne Talvitie

text: New Jersey Devils varasi Talvitien kuudennella kierroksella 160. pelaajana . Kaudella 2017–2018 hän jatkoi Bluesin A-nuorissa, sillä ammattilaiseksi siirtyminen olisi estänyt Talvitietä pelaamasta myöhemmin Yhdysvaltain yliopistosarjoissa. Hän nousi Bluesin kapteeniksi ja teki A-nuorten SM-liigan runkosarjassa tehot 34+24=58, joilla Talvitie oli koko sarjan paras maalintekijä. Hän voitti myös A-nuorten SM-liigan tehotilaston lukemalla +31. Varsinaisessa loppusarjassa Talvitie teki tehot 15+10=25, joilla hän voitti sarjan piste- (Kari Jalonen -palkinto) ja maalipörssin (Arto Javanainen -palkinto). Talvitie palkittiin myös A-nuorten SM-liigan parhaana hyökkääjänä Saku Koivu -palkinnolla sekä valittiin ensimmäiseen tähdistökentälliseen.


title: Aarne Talvitie

text: Kaudeksi 2018–2019 Talvitie siirtyi Pennsylvanian osavaltionyliopistojoukkueeseen.


title: Aarne Talvitie

text: Talvitie pelasi alle 20-vuotiaiden MM-kilpailuissa vuonna 2019, jolloin hän toimi Suomen kapteenina ja johdatti joukkueen maailmanmestaruuteen. Talvitie oli neljällä osumallaan joukkueen paras maalintekijä ja hän voitti Suomen sisäisen tehotilaston lukemalla +9. Talvitien maaleista kaksi syntyi välieräottelussa Sveitsiä vastaan ja niistä ensimmäinen jäi Suomen 6–1-voittoon päättyneen ottelun ratkaisumaaliksi. Valmennus valitsi Talvitien joukkueensa turnauksen yhdeksi kolmesta parhaasta pelaajasta.


title: Aarne Talvitie

text: Talvitie pelasi myös alle 18-vuotiaiden MM-kilpailuissa vuonna 2017, jolloin hän toimi Suomen kapteenina ja voitti hopeaa. Talvitie valittiin Tšekkiä vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2016 sekä World U-17 Hockey Challengessa vuonna 2015. Yhteensä Talvitie on pelannut 38 poikien maaottelua.


title: Aarne Talvitie

text: Talvitien isoveli Otso pelasi jääkiekkoa hyökkääjänä B2-junioriksi asti. Veljesten äiti Tuija Talvitie työskentelee Suomen tasavallan presidentti Martti Ahtisaaren perustaman konfliktinratkaisujärjestön Crisis Management Initiativen (CMI) toiminnanjohtajana.


title: Zou (Benin)

text: Zou on yksi Beninin kahdestatoista departementista. Se saa nimensä Zoujoesta, joka kulkee läpi departementin ja virtaa sen jälkeen Atlanttiin maan eteläosassa. Suurin osa, 91 prosenttia väestöstä on foneja, kun taas aja-kansa muodostaa neljä prosenttia ja jorubat kolme prosenttia väestöstä.


title: Zou (Benin)

text: Vuoden 2013 väestönlaskennassa departementin väkiluku oli 851 580, joista 407 030 oli miehiä ja 444 550 naisia. Naisten osuus oli 52,20 prosenttia. Maaseudulla asui väestöstä 67,00 prosenttia, kun taas kaupunkien osuus väestöstä oli 33,00 prosenttia. Työvoiman osuus departementin väestöstä oli 275 249 joista 50,10 prosenttia oli naisia. Kotitalouksia, joissa ei ollut koulutusta oli 60,70 prosenttia ja talouksien osuus, joissa oli kouluikäisiä lapsia oli 72,90 prosenttia.


title: Zou (Benin)

text: Zoulle on ominaista tasangot, jotka vaihteleva 20–200 metrin korkeudella merenpinnasta. Tasankoja jakavat Zou- ja Kauffojokien laaksot pohjoisesta etelään. Ouemejoen sivujoki Zou kulkee makunnan läpi. Yhdessä muiden departementtien kanssa Zoun alue muodostaa Ouemen valuma-alueen.


title: Zou (Benin)

text: Zou jaettiin vuonna 1999 sen pohjoisalueelle perustettun Collinesin departementin kanssa. Zoun pääkaupunki on Abomey. Zou on jaettu yhdeksän kuntaan, jotka ovat: Abomey, Agbangnizoun, Bohicon, Cové, Djidja, Ouinhi, Za-Kpota, Zangnanado ja Zogbodomey.


title: Okmulgee

text: Okmulgee on kaupunki Oklahoman osavaltiossa Yhdysvalloissa. Sen väkiluku oli vuoden väestönlaskennassa 12 321. Okmulgee on Okmulgeen piirikunnan hallintokeskus. Kaupunki perustettiin vuonna 1868.


title: Veikko Kallio (maanviljelysneuvos)

text: Veikko Kallis Kallio (16. helmikuuta 1906 Nivala – 22. kesäkuuta 1980 Nivala) oli suomalainen maanviljelijä, maanviljelysneuvos ja presidentti Kyösti Kallion poika. Maanviljelijän työnsä ohella hän hoiti useita luottamustoimia kotikunnassaan Nivalassa.


title: Veikko Kallio (maanviljelysneuvos)

text: Veikko Kallis Kallio oli vanhempi Kyösti Kallion kahdesta pojasta. Hänen nuorempi veljensä oli kuvanveistäjä Kalervo Kallio. Lisäksi heillä oli neljä sisarta.


title: Veikko Kallio (maanviljelysneuvos)

text: Veikko Kallio osallistui nuorena nuorisoseuratoimintaan ja oli myös urheilija; vuonna 1931 hänet valittiin Nivalan Urheilijoiden vuoden urheilijaksi. Hän opiskeli Oulun lyseossa ja Ruukin maamieskoulussa ennen kuin siirtyi viljelemään ensin Mehtälän tilaa ja myöhemmin Heikkilän suurtilaa sen jälkeen, kun hänen isänsä valittiin tasavallan presidentiksi 1937. Veikko Kallio palveli talvi- ja jatkosodassa. Jatkosodan aikana hän osallistui taisteluihin muun muassa Saarivaarassa, Koirivaarassa, Hyrsylässä, Äänislinnassa ja Ihantalassa. Asemasotavaiheessa hän soitti myös vapaaehtoisena torvisoittokunnassa.


title: Veikko Kallio (maanviljelysneuvos)

text: Kallio soitti Nivalan torvisoittokunnassa ja perusti Nivalan poikatorvisoittokunnan joka harjoitteli hänen kotitilallaan Heikkilässä.


title: Veikko Kallio (maanviljelysneuvos)

text: Kallio valittiin useisiin kunnallisiin luottamustoimiin 1930-luvulta lähtien. Vuosina 1935–1971 hän oli Nivalan osuusmeijerin hallituksen jäsen ja vuodesta 1950 puheenjohtaja. Hän toimi Nivalan kunnanvaltuuston jäsenenä vuosina 1945–1956 ja 1961–1968 ja oli sen puheenjohtaja vuosina 1954–1956. Vuosina 1952–1954 hän oli myös kunnanhallituksen varapuheenjohtaja. Vuosina 1957–1972 hän oli Nivalan osuuskaupan hallintoneuvoston puheenjohtaja, vuosina 1957–1965 Nivalan osuuskassan hallintoneuvoston jäsen ja vuosina 1958–1977 manttaalikunnan puheenjohtaja, joskin jälkimmäinen tehtävä oli lähinnä muodollinen. Edellä mainittujen lisäksi hänellä oli myös monien muiden johtokuntien jäsenyyksiä tai puheenjohtajuuksia. Vuonna 1973 hänelle myönnettiin maanviljelysneuvoksen arvo.


title: Veikko Kallio (maanviljelysneuvos)

text: Veikko Kalliolle on myönnetty myös mm. neljännen luokan vapaudenristi, ensimmäisen luokan vapaudenmitali, Suomen Leijonan ansioristi (1957), Merenkulkulaitoksen hopeinen kunniamerkki ja Keskusmetsäseura Tapion ansiomerkki.


title: Durant (Oklahoma)

text: Durant on kaupunki Oklahoman osavaltiossa Yhdysvalloissa. Sen väkiluku oli vuoden väestönlaskennassa 15 856. Durant on Bryanin piirikunnan hallintokeskus.


title: Buck vastaan Bell

text: Buck vastaan Bell on Yhdysvaltain korkeimman oikeuden päätös vuodelta 1927. Oikeus päätti äänin 8–1, että Virginian osavaltion laki, joka mahdollisti laitoksiin suljettujen ”heikkomielisten” henkilöiden pakkosterilisaation, ei ollut maan perustuslain vastainen. Maailman ensimmäinen sterilointilaki oli säädetty Indianassa vuonna 1907, ja niitä oli myös joissakin muissa osavaltioissa, mutta korkeimman oikeuden päätöksen jälkeen lakeja säädettin lisää ja niiden toimeenpanoa tehostettiin. Niiden perusteella Yhdysvalloissa steriloitiin yli 60 tuhatta henkilöä. Virginia kumosi oman lakinsa vuonna 1974.


title: Buck vastaan Bell

text: Charlottesvillestä kotoisin ollut Carrie Buck (s. 2. heinäkuuta 1906) oli asunut lapsesta asti sijaiskodissa. Vuonna 1920 hänen äitinsä suljettiin laitokseen nimeltä Virginia State Colony for Epileptics and Feebleminded, koska tätä pidettiin epäsiveellisenä ja heikkomielisenä. Carrie Buckin mukaan sijaisvanhempien sukulaispoika raiskasi hänet ja hän tuli raskaaksi. Sijaisperhe pyysi paikalliselta tuomioistuimelta, että Buck suljettaisiin samaan laitokseen kuin hänen äitinsäkin sillä perusteella, että raskaus osoitti hänenkin olevan epäsiveellinen ja heikkomielinen. Kesäkuussa 1924 lapsen syntymän jälkeen Buck suljettiin laitokseen ja lapsi annettiin samaan sijaiskotiin, jossa Buck itse oli asunut.


title: Buck vastaan Bell

text: Virginiassa oli jo vuonna 1916 säädetty laki, joka salli tehdä sterilisaatioita laitoksissa oleville henkilöille, jos se oli osa heidän hoitoaan. Erään sterilisoidun naisen aviomies oli haastanut Virginia State Colonyn johtajan, Albert Sidney Priddyn oikeuteen, jossa valamiehistö kuitenkin päätti tämän toimineen lain mukaisesti. Vuonna 1924 osavaltiossa säädettiin uusi laki, joka salli osavaltion sterilisoida henkilöitä, joiden katsottiin olevan geneettisesti kelpaamattomia lisääntymään. Lakialoitteen oli tehnyt Aubrey E. Strode, joka edusti demokraattipuoluetta Virginian senaatissa.


title: Buck vastaan Bell

text: Priddyn ehdotuksesta laitoksen johtokunta hyväksyi Carrie Buckin ja 15 muuta laitoksen asukasta sterilisoitavaksi, mutta ensin lakia haluttiin testata, joten Priddy kehotti Buckin edunvalvojaa valittamaan sterilisaatiosta. Oikeudessa Buckia edusti Irving P. Whitehead, joka oli aiemmin kuulunut laitoksen johtokuntaan, ja joka kannatti itse sterilisointeja. Laitoksen asianajajana toimi senaattori Strode.


title: Buck vastaan Bell

text: Oikeudessa eugeniikkatutkijat todistivat, että sekä Carrie Buck että hänen äitinsä ja lapsensa olivat kaikki heikkomielisiä ja että ”heikkomielisyys kulkee suvuissa”. Priddyn mukaan Buck voitaisiin päästää laitoksesta sitten, kun hänet on sterilisoitu, jolloin hän voisi tehdä töitä ja jopa mennä naimisiin, mutta jos Buckia ei sterilisoitaisi, hänen tulevat lapsensa jouduttaisiin todennäköiseti hekin ottamaan laitoksiin. Strode kutsui myös muita henkilöitä todistamaan Buckia vastaan: useimmat heistä eivät olleet koskaan tavanneet Buckia. Buckin puolustusasianaja ei kutsunut yhtään todistajaa.


title: Buck vastaan Bell

text: Virginian tuomioistuimet osavaltion korkeinta oikeutta myöten pitivät sterilisaatiomääräyksen voimassa, ja maan korkein oikeus otti tapauksen käsittelyyn syyskuussa 1926. Laitoksen johtaja Priddy oli kuollut ensimmäisen oikeudenkäynnin aikana, ja hänen tilalleen tuli uusi johtaja, John Hendren Bell. Senaattori Strode perusteli, että Virginian laki ei ollut julma ja epätavallinen rangaistus, se noudatti reilua oikeuskäytäntöä ja osavaltiolla oli velvoite suojella kansan terveyttä ja turvallisuutta. Buckin sterilisaatio olisi kivuton ja parantaisi hänen elämänlaatuaan ja samalla hyödyttäisi yhteiskuntaa. Puolustusasianajaja Whitehead perusteli, että sterilisaatiolaki oli mielivaltainen, arvaamaton ja kohtuuton, ja sen lisäksi se oli syrjivä, koska vain laitoksissa olevia henkilöitä voitiin määrätä steriloitavaksi. Näillä perusteilla laki olisi perustuslain vastainen.


title: Buck vastaan Bell

text: Korkeimman oikeuden tulkinta oli, ettei laki ollut maan perustuslain vastainen. Oikeuden enemmistöpäätöksen kirjoitti Oliver Wendell Holmes Jr., ja siihen yhtyivät puheenjohtaja William Howard Taft ja tuomarit Willis Van Devanter, James Clark McReynolds, Louis Brandeis, George Sutherland, Harlan F. Stone ja Edward Terry Sanford. Päätöstä vastaan äänesti Pierce Butler, joka ei kirjoittanut perusteluja kannalleen, mutta jotkut historioitsijat ovat arvelleet syyksi hänen katolisuuttaan. Holmes kirjoitti päätöksessään muun muassa, että on parempi estää epäkelpoja lisääntymästä, kuin teloittaa heidän jälkeläisensä rikoksista. ”Kolme sukupolvea imbesillejä on tarpeeksi”, hän kirjoitti kuuluisassa lausunnossaan. (”Three generations of imbeciles are enough”). Puolustuksen perusteluihin lain syrjivyydestä Holmes kommentoi lausunnossaan, että laki tekee sen minkä se pystyy, ja kun sterilisoituja henkilöitä voidaan päästää laitoksista vapaaksi, tulee niihin tilaa muille, jolloin laki tavoittaa lisää ihmisiä.


title: Buck vastaan Bell

text: Carrie Buck yritti vielä saada uuden kuulemisen korkeimmassa oikeudessa, mutta se torjuttiin, joten hänet sterilisoitiin 19. lokakuuta 1927. Kuukauden päästä hänet päästettiin vapaaksi laitoksesta. Hänen tyttärensä Vivian kuoli kahdeksanvuotiaana, ja Buck itse kuoli 28. tammikuuta 1983. Hän oli ollut kahdesti naimisissa. Historioitsijat ovat löytäneet todisteita siitä, etteivät Buck tai hänen tyttärensä kärsineet mistään mielen sairauksista.


title: Buck vastaan Bell

text: Pakkosterilisaatiolakeja oli monissa osavaltioissa, ja niiden perusteella Yhdysvalloissa sterilisoitiin yli 60 tuhatta ihmistä. Virginian osavaltiossa sterilisoitiin 8300 henkilöä vuosina 1922–1972. Vuonna 1974 osavaltio kumosi lain. Vuonna 1980 ACLU haastoi oikeuteen Buckin sterilisoineen laitoksen, jonka nimeksi oli muutettu Lynchburg Training School and Hospital (sittemmin Central Virginia Training Center). Oikeusjutun seurauksena osavaltio lupasi alkaa etsiä sterilisoituja henkilöitä, jotta heille voitaisiin antaa neuvoja ja lääketieteellistä apua. Vuonna 2002 Buck vastaan Bell -päätöksen vuosipäivänä kuvernööri Mark Warner esitti anteeksipyynnön osavaltion osallisuudesta pakkosterilisointeihin.


title: James Gillray

text: James Gillray (13. elokuuta 1756 Chelsea – 1. kesäkuuta 1815 Lontoo) oli brittiläinen pilapiirtäjä, yksi kaikkien aikojen tunnetuimmista ja arvostetuimmista alallaan. Hänet muistetaan varsinkin Ranskan vallankumousta, keisari Napoleonia ja Englannin kuningas Yrjö III:tta terävästi ja häpeämättömästi arvostelleista piirroksistaan.


title: James Gillray

text: Gillrayn isä oli skotlantilaissyntyinen sotainvalidi. Gillray opiskeli nuorena Lontoossa kaivertajan ammatin ja alkoi myydä kuviaan vuonna 1775. Hänet hyväksyttiin 1778 oppilaaksi Royal Academy of Artsiin, jossa hän opiskeli Francesco Bartolozzin johdolla. Gillray kokeili uraa taidemaalarina, mutta sai vain vähän tilauksia, joten hän palasi painokuvien pariin. Hänen ensimmäinen tiedossa oleva pilapiirroksensa julkaistiin eräässä lehdessä vuonna 1779. Gillray etsasi alkuperäiset kuvalaatat pistetekniikalla ja ne väritettiin käsin. Pääasiassa hänen piirroksiaan julkaistiin arkkeina. Hän siirtyi 1780-luvun alussa poliittisiin aiheisiin, joilla teki läpimurtonsa. Gillrayn on arveltu tehneen uransa aikana yli tuhat pilapiirrosta. Ne levisivät jo hänen elinaikanaan ympäri Eurooppaa ja saivat paljon mainetta. Hänen pääasiallinen työnantajansa oli vuodesta 1791 lontoolainen painokuvien myyjä Hannah Humphrey. Hän myös asui Humphreyn alivuokralaisena vuodesta 1793.


title: James Gillray

text: Gillrayn henkinen terveys järkkyi vuoden 1807 jälkeen. Heikentynyt näkö vei häneltä työkyvyn, ja julkaistuaan viimeisen piirroksensa vuonna 1809 hän vajosi alkoholismiin. Hän yritti itsemurhaa hyppäämällä ikkunasta vuonna 1811 ja kärsi heikkomielisyydestä ennen kuolemaansa 58-vuotiaana.


title: James Gillray

text: Gillrayn pilapiirrosten tunnusmerkkejä olivat häpeämätön ja häijy satiiri, groteskit mutta yksityiskohdiltaan huolelliset karikatyyrit sekä dramaattiset mielleyhtymät. Brittiläisistä poliitikoista hänen kohteinaan olivat usein kuningas Yrjö III, kuningatar Charlotte, Walesin prinssi, pääministeri William Pitt nuorempi, ulkoministeri Charles James Fox ja valtiomies Edmund Burke. Hän teki paljon kuuluisia kuvia myös Napoleonista ja kansainvälisestä politiikasta. Eräs hänen kaikkein kuuluisimmista piirroksistaan on vuonna 1805 julkaistu "The Plumb-pudding in danger" (”Jouluvanukas vaarassa”), jonka on väitetty edistäneen virheellistä käsitystä, että Napoleon olisi ollut poikkeuksellisen lyhyt mies. Monien Gillrayn piirrosten aiheina olivat myös muut elämänalueet kuten talous, tiede, urheilu ja muoti sekä koko hänen aikansa yhteiskunta.


title: James Gillray

text: Gillray joutui usein vaikeuksiin tunnettuihin henkilöihin kohdistuneen roisin ja härskin huumorinsa vuoksi. Kuninkaalliset eivät pitäneet lainkaan tavasta, jolla Gillray heidät kuvasi ja yrittivät kieltää joidenkin piirrosten levittämisen. Paljon arvostelua tuli muun muassa vuonna 1796 julkaistusta piirroksesta, jossa whig-opposition edustajat suukottavat vastasyntyneen prinsessa Charlotten paljasta takapuolta. Napoleon puolestaan sanoi Gillrayn piirrosten tuottaneen hänelle ”enemmän vahinkoa kuin tusina kenraaleja”. Gillray siirtyi mahdollisesti 1790-luvulla whigien kannattajasta toryjen tukijaksi, sillä Englannin sisäpolitiikkaa käsitellessään hän kohdisti usein häijyimmän kritiikkinsä liberaaleihin ja radikaaleihin. Hän piirsi poliitikko George Canningin vuonna 1797 julkaisemaan konservatiiviseen "The Anti-Jacobin" -lehteen ja sai tiettävästi välillä jopa palkkaa tory-hallitukselta.


title: James Gillray

text: Gillray oli poliittisen pilapiirtämisen uranuurtajia, jonka vaikutuksen on sanottu ulottuneen vuosisatojen päähän. Häneltä vaikutteita ottaneita tunnettuja pilapiirtäjiä ovat olleet muun muassa Richard Newton, George Cruikshank, André Gill, Thomas Rowlandson, Johan Tobias Sergel, Ronald Searle ja Gerald Scarfe. Varsinkin brittiläiset pilapiirtäjät ovat vielä 1900-luvun lopullakin parodioineet Gillrayn tunnetuimpia piirroksia. Gillray oli myös sarjakuvan edelläkävijä käyttäessään toisinaan piirroksissaan puhekuplia ja peräkkäisten kuvien muodostamia tarinoita.


title: El Salvadorin presidentti

text: El Salvadorin presidentti on El Salvadorin valtionpäämies ja hallituksen johtaja. Presidentti valitaan suoralla kansanvaalilla viisivuotiselle toimikaudelle, sama henkilö ei voi toimia presidenttinä enempää kuin yhden kauden. Presidenttiä ja varapresidenttiä äänestetään samassa vaalissa, ellei kukaan ehdokkaista saa ehdotonta enemmistöä järjestetään toinen kierros.


title: Claas Relotius

text: Claas Relotius (s. 1985 Hampuri) on saksalainen palkittu toimittaja, jonka "Der Spiegel" -aikakauslehteen vuosien ajan kirjoittamat monet reportaasit osoittautuivat enemmän tai vähemmän tekaistuiksi. Lehti erotti 33-vuotiaan toimittajan joulukuussa 2018. Relotius myönsi vääristelleensä juttujaan ja puolusteli menettelyään epäonnistumisen pelolla. Tunnustuksensa myötä Relotiukselta on otettu pois muun muassa vuonna 2014 voitettu CNN-uutiskanavan journalistipalkinto, ja hän on ilmoittanut itse palauttavansa saamansa saksalaiset journalistipalkinnot.


title: Claas Relotius

text: "Der Spiegel" epäilee Relotiusta myös syyrialaisten orpolasten avustamiseen tarkoitettujen keräysvarojen kavaltamisesta. Relotius palkittiin vuonna 2017 European Press Prize -palkinnolla jutustaan, joka kertoi turkkilaiskaupungin kaduilla asuvista Syyrian sisällissotaa paenneista lapsista. Sekin juttu osoittautui pääosin tekaistuksi; jopa tarinan toinen päähenkilö oli keksitty. Jutun pohjalta Relotius aloitti lasten auttamiseksi varojenkeruun omalle tililleen.


title: Filippiinien presidentti

text: Filippiinien presidentti on Filippiinien valtionpäämies ja hallituksen johtaja. Presidentti valitaan suoralla kansanvaalilla kuusivuotiselle toimikaudelle, sama henkilö ei voi toimia presidenttinä enempää kuin yhden kauden. Presidenttiä ja varapresidenttiä äänestetään erikseen. Ellei kukaan ehdokkaista saa ehdotonta enemmistöä järjestetään toinen kierros.


title: Lea Padovani

text: Lea Padovani (28. heinäkuuta 1920 Montalto di Castro – 23. kesäkuuta 1991 Rooma, oli italialainen näyttelijä. Padovani oli aikansa kansainvälisesti tunnetuimpia italialaisia naisnäyttelijöitä, mihin vaikuttivat suuresti hänen poikkeuksellisen hyvä englannin kielen osaamisensa, ja erityisesti hänen roolisuorituksensa Edward Dmytrykin elokuvassa "Anna meille tänä päivänä".


title: Lea Padovani

text: Toisin kuin monilla muilla ajan tunnetuista italialaisista näyttelijöistä, Padovanilla oli alalle perusteellinen koulutus. Hän opiskeli vuosina 1942–44 tunnetussa teatterikoulussa Accademia d’arte drammatica di Roma, ja siirtyi sieltä valmistuttuaan, ajan tavan mukaan, ensin teatterinäyttämölle subrettina. Hänen ensimmäinen esiintymisensä oli komediassa "Cantachiaro" joka veti paljon yleisöä koska pääosissa olivat ajan teatterinäyttämön nousevat tähdet Anna Magnani ja Carlo Ninchi. Padovani herätti heti huomiota suorituksillaan teatterinäyttämöllä, ja Erminio Macario halusi hänet vastanäyttelijäkseen Carlo Campogallianin elokuvaan "L’innocente Casimiro" 1945, millä alkoi Padovanin 45 vuotta kestänyt ura valkokankaalla.


title: Lea Padovani

text: Padovanin uran alkuvuosien merkittävimpiin elokuviin kuuluva Aldo Verganon neorealistinen klassikko "Il sole sorge ancora" (1946), teki hänestä tunnetun myös kotimaansa rajojen ulkopuolella, esimerkiksi Yhdysvalloissa jossa se sai nimen "Outcry". Padovanin näytteleminen teki vaikutuksen Edward Dmytrykiiin. Dmytryk antoi Padovanille naispääosan rakennustyöläisten vaikeista oloista sotaa edeltäneiden lamavuosien Yhdysvalloissa kertovassa elokuvassaan "Anna meille tänä päivänä" (1949).


title: Lea Padovani

text: Kotimaassa Padovanin oli kuitenkin vaikea 1950-luvun alussa saada osaamistaan vastaavia vaativia osia ja hän sai tyytyä rooleihin aika heikkotasoisissa tuotannoissa. Huomattava poikkeus oli Giuseppe De Santisin ohjaama "Lyönnillä 11", jonka muistettavimpia hahmoja on Padovanin tulkitsema ekstrovertti Caterina, prostituoitu etsimässä tietä kunniallisempaan elämään. Myös Alessandro Blasettin ohjaama osa episodielokuvasta "Tempi nostri" (1954) antoi Padovanille mahdollisuuden näyttää koko vaikuttavaa osaamistaan näyttelijänä. Yhdessä aikaisempien suoritusten kanssa se antoi Padovanille hänen uransa ainoan Hopeanauhan, joka annettiin hänelle koko uran siihenastisista saavutuksista.


title: Lea Padovani

text: Ollessaan elokuvauransa huipulla 1950-luvulla, Padovani alkoi eri syistä etsiytyä takaisin teatterin suuntaan. Huumorintajustaan tunnettuna hän oli elokuvissa saanut ehkä liian monta roolia aika keveissä komedioissa. Teatterinäyttämöllä Padovanin ensimmäisiin todella suuriin menestyksiin kuului Tennessee Williamsin näytelmä "Tatuoitu ruusu" (1951), sama näytelmä jonka elokuvaversiosta Anna Magnani sittemmin sai Oscar-palkinnon. Padovanin myöhäisemmistä menestyksistä näytelmissä, voidaan mainita August Strindbergin vuonna 1907 kirjoittama "Pelikaani" ja Giorgio Pressburgerin huomattavsti modernimpi "Eroe di scena, fantasma d'amore" (1986). Padovanin avioliitto tehtailija Aldo De Franceschin kanssa hidasti hänen työtahtiaan huomattavasti 1970-luvun alusta, ja varsinkin elokuvaroolien välillä kului vuosia, itse asiassa hän ei tehnyt yhtään vuosina 1972–82, ja sen jälkeenkin enää vain kaksi valkokankaalle. Hän teki kuitenkin kolme elokuvaa televisiolle 1980-luvulla. Padovanin viimeiseksi työksi jäi kreivitär Cumianan rooli Axel Cortin ohjaamassa elokuvassa "Kuninkaan huora" (1990).


title: Lea Padovani

text: Padovanilla oli ohjaaja Orson Wellesin kanssa 1940-luvun lopussa alkanut monivuotinen suhde, ja Welles olisi halunnut Padovanin naispääosaan elokuvaansa "Othello" mutta ei onnistunut taivuttamaan Padovania ottamaan roolin. Tähän aikanaan lehdistössä paljon juoruja kehittäneeseen suhteeseen perustuu Oliver Parkerin ohjaama elokuva "Fade to black" (2006), jossa Padovania näyttelee Paz Vega.


title: Kirgisian presidentti

text: Kirgisian presidentti on Kirgisian valtionpäämies. Presidentti valitaan suoralla kansanvaalilla kuusivuotiselle toimikaudelle, sama henkilö voi toimia presidenttinä vain yhden kerran. Ellei kukaan ehdokkaista saa ehdotonta enemmistöä, järjestetään toinen kierros.


title: Sooronbai Žeenbekov

text: Sooronbai Žeenbekov (s. 1958) on kirgisialainen poliitikko, joka on ollut maansa pääministeri 2016–2017 ja Kirgisian presidentti vuodesta 2017. Vallanvaihto oli ensimmäinen joka sujui rauhallisesti; kaksi ensimmäistä presidenttiä syrjäytettiin. Kirgisian monet naapurimaat ovat diktatuureja. Kazakstanin syytettiin vaikuttaneen Kirgisian vaaleihin.


title: Janne Rajamaa

text:
Johannes (Janne) Rajamaa, nimi vuoteen 1920 "Ivan Rodionoff (Janne Rotonen)" (3. syyskuuta 1893 Pistojärvi, Venäjän keisarikunta – 23. huhtikuuta 1972 Oulu) oli vienankarjalaista syntyperää ollut suomalainen kauppaneuvos ja Pudasjärvellä toimineen sekatavarakaupan "Rajamaa Oy":n toimitusjohtaja.
Pistojärven Suvannon kylässä syntyneen Rajamaan vanhemmat olivat maanviljelijä, laukkukauppias Ivan Rodionoff (Juho Rotonen, Iso-Iivana Rotonen) ja Irena Rotonen. Hän oli kulkukauppiaana toimineen isänsä mukana kauppamatkoilla Suomen puolella ja kävi kiertokoulua 1905 Oulujoen Savikylässä ja suoritti myös lyhyen kansanopistokurssin 1908 Kuusamossa. Vuonna 1906 luku- ja kirjoitustaidon hankkineesta Rajamaasta tuli poromies ja tukkijätkä Vasili Rohkimaisen (s. 1881) hevosmies tämän kauppamatkoilla Suomessa. He harjoittivat liiketoimintaa aina 1930-luvun lopulle saakka nimellä "Rohkimainen & Rotonen".


title: Janne Rajamaa

text: Ensimmäisen maailmansodan alettua 1914 Rajamaa palveli kolme vuotta Venäjän armeijassa osallistuen taisteluihin Karpaateilla ja Galitsiassa. Vuonna 1917 hän karkasi rintamalta Galitsiassa ja palasi Oulun kautta kotikyläänsä Suvantoon. Rajamaa kierteli sitten Venäjän puolella ja liittyi kesällä 1918 Muurmannille saapuneisiin englantilaisiin joukkoihin ja hänestä tuli liittoutuneiden komendantti. Helmikuussa 1919 Rajamaa oli mukana Vienan Kemissä pidetyssä vienankarjalaisten edustajakokouksessa jossa vaadittiin Karjalan julistamista itsenäiseksi valtioiksi. Kun liittoutuneiden joukot poistuivat Muurmannilta lokakuussa 1919 Rajamaasta tuli Vienan Karjalan väliaikaisen toimikunnan kauppa-asiamies. Hänet valittiin maalis-huhtikuun vaihteessa 1920 Uhtualla pidetyillä Vienan Karjalan maakuntapäivillä väliaikaisen hallituksen kaupalliseksi ministeriksi ja rajakomendantiksi. Samassa yhteydessä hän otti sukunimekseen Rajamaa Akseli Gallen-Kallelan runon pohjalta. Venäläiset eivät suostuneet neuvottelemaan Vienan Karjalan väliaikaisen hallituksen kanssa ja taistelujen jälkeen väliaikainen hallitus vetäytyi Suomen puolelle Suomussalmelle hajaantuen sen jälkeen. Rajamaa auttoi Suomeen tulleita vienankarjalaisia pakolaisia ja hän aloitti samalla myös omat liiketoimet Suomessa. Hän ryhtyi taas Vasili Rohkimaisen liikekumppaniksi kulkukauppiaana ja piti toiminnan keskuspaikkana nyt Simon kuntaa. Rajamaa myi muun muassa suuret määrät vaasalaisen Lassila & Tikanoja Oy:n vuonna 1923 perustaman pukutehtaan valmistamia Tiklas-pukuja.


title: Janne Rajamaa

text: Rajamaasta tuli Suomen kansalainen tammikuussa 1924 ja hän avasi samana vuonna kiinteän Onnela-kaupan Pudasjärvellä. Hän hankki 14-paikkaisen Ford-linja-auton ja aloitti ensimmäisenä säännöllisen linja-autoliikenteen Pudasjärven ja Oulun välille. Rajamaa toimi myös tukkukauppiaana ja alkoi toimittaa tavaroita muille Pudasjärven ympäristön kauppiaille. Hän perusti lisää sivumyymälöitä Pudasjärvelle ja rakennutti vuonna 1935 oman liiketalon Pudasjärvelle. Rajamaan yhtiökumppani Rohkimainen oli jatkanut perinteistä kulkukauppaa hevosella ja heidän yhtiökumppanuutensa päättyi 1938 jolloin omaisuus jaettiin kahtia niin että Pudasjärvi tuli Rajamaalle ja Kuusamo Rohkimaiselle. Rajamaan liiketoiminta jatkui aluksi toiminimellä Janne Rajamaa ja sitten vuodesta 1941 Rajamaa Oy:n nimellä osakeyhtiönä. Rajamaa oli yhtiön toimitusjohtajana vuoteen 1958 ja sen jälkeen yhtiön hallituksen puheenjohtajana.


title: Janne Rajamaa

text: Talvisodan aikana Rajamaa toimi karjalaisten pakolaisten asioiden erikoistuntijana. Jatkosodan aikana Rajamaa oli Vuonniseen kauppaliikkeen perustaneen "Kauppa Oy Uhtuan" hallintoneuvoston puheenjohtaja sekä sotilashallintoesikunnan neuvottelukunnan jäsen. Hän olisi halunnut laajentaa Kauppa Oy Uhtuan toimintaa myös muualle Vienan Karjalaan mutta ei onnistunut tässä. Lapin sodan aikana Rajamaa huolehti Pudasjärven kautta kulkeneiden evakkojen muonituksesta.


title: Janne Rajamaa

text: Sotien jälkeen Rajamaasta tuli talousneuvos 1949 ja kauppaneuvos 1967. Hän oli vuonna 1950 mukana perustamassa Valtakunnan Kauppiasliittoa ja toimi liiton ensimmäisenä puheenjohtajana. Hän kuului Pudasjärven kirkkovaltuustoon sekä taksoitus- ja verotuslautakuntaan ja oli mukana perustamassa Pudasjärven Sähkö Oy:tä. Hän oli mukana perustamassa 1945 Säätiö Väinölää joka järjesti koulutusmahdollisuuksia vähävaraisille nuorille sekä Domnan Pirtin säätiötä joka rakennutti 1964 Suomussalmelle karjalaisten runonlaulajien muistolle Domnan pirtin.


title: Janne Rajamaa

text: Rajamaa Oy liittyi Spar-ryhmittymään ja avasi ensimmäisen valintamyymälänsä Pudasjärvelle vuonna 1961. Toukokuussa 1967 avattiin Pudasjärven Kurenalle maaseudun oloissa suuri 1 200 neliömetrin tavaratalo ja 1960-luvun lopulla Rajamaa Oy:llä oli 13 myyntipistettä ja yli 70 työntekijää. Rajamaa Oy myytiin 1974 Pohjanmaa Oy:lle (entinen "Pohjanmaan Kauppiaiden Oy"). Vuonna 1986 liiketoiminnan ostivat Jouko ja Irene Ranua ja toiminta jatkui nimillä "T-Market Prima" ja "SPARmarket Jouko Ranua Oy". Rajamaa Oy:n liikettä jatkaa nykyisin Pudasjärvellä M-ketjuun kuuluva "M-Tavaratalo Pudasjärvi Oy".


title: Janne Rajamaa

text: Rajamaa oli naimisissa vuodesta 1926 vienankarjalaisen Jenni Rotosen (1901–1980) kanssa. Heidän poikansa oli Rajamaa Oy:tä isänsä jälkeen johtanut ekonomi Jouko Juhani Rajamaa (1941–2005).


title: Tippukivitapaus (albumi)

text: Tippukivitapaus on vuonna 2017 julkaistu lastenmusiikkialbumi, joka perustuu Suomen Kansallisteatterin Tippukivitapaus-näytelmään. Kappaleiden sanoitukset ovat Laura Ruohosen ja sävellykset on tehnyt Anna-Mari Kähärä, joka on myös tuottanut albumin.


title: Tippukivitapaus (albumi)

text: Albumi on Emma-ehdokkaana vuoden 2018 lastenmusiikkialbumiksi. Varhaisiän musiikinopettajat ry valitsi "Tippukivitapauksen" vuoden lastenlevyksi. Palkinnon saajan valitsi yhdistyksen hallituksen jäsenistä koostuva työryhmä, joka kuunteli yli kaksikymmentä aikavälillä 30.9.2017–22.10.2018 julkaistua suomalaista lastenlevyä.


title: Tippukivitapaus (albumi)

text: Sanoitukset Laura Ruohonen. Sävellykset ja sovitukset Anna-Mari Kähärä.Kuorolaulu: laulajat ja muusikot


title: Uruguayn presidentti

text: Uruguayn presidentti on Uruguayn valtionpäämies ja hallituksen johtaja. Presidentti valitaan suoralla kansanvaalilla viisivuotiselle toimikaudelle, sama henkilö voi toimia presidenttinä useampia kausia mutta ei peräkkäin. Presidenttiä ja varapresidenttiä äänestetään samassa vaalissa, ellei kukaan ehdokkaista saa ehdotonta enemmistöä järjestetään toinen kierros.


title: Meridian (Mississippi)

text: Meridian on kaupunki Mississippin osavaltiossa Yhdysvalloissa. Sen väkiluku oli vuoden väestönlaskennassa 41 148. Meridian on Lauderdalen piirikunnan hallintokeskus.


title: Meridian (Mississippi)

text: Meridian sai kaupunkioikeudet helmikuussa 1860.


title: Pakistanin presidentti

text: Pakistanin presidentti on Pakistanin valtionpäämies. Presidentin valitsee valitsijamiesneuvosto, joihin kuuluvat Senaatin, kansalliskokouksen ja alueellisten neuvostojen jäsenet. Virkakausi on viisi vuotta, ja sama henkilö voi olla vallassa korkeintaan kaksi peräkkäistä kautta.


title: Kaleta

text: Kaleta tai Caleta on naamioitumisyhteisö etelä-Beninissä. Kaletan toivat Beniniin entiset orjat Brasiliasta 1800-luvun puolessa välissä.


title: Kaleta

text: Afrobrasilialaiseen alkuperään pohjautuva Kaleta saapui Beniniin noin vuosina 1830-1835 entisten vapautettujen orjien mukana. Yhteisö koostuu aikuisten, teini-ikäisten ja lasten naamioituneista ryhmistä, joissa on mukana tanssijoita, laulajia ja eri soittimien soittajia. Kaleta järjestetään festivaalien ja kansanjuhlien aikana.


title: Kaleta

text: Jouluna lapset pukeutuvat kaleta-naamioihin ja kulkevat talosta taloon tanssien ja laulaen suosittuja lauluja. Taloissa heille maksetaan kolikoita tai annetaan herkkuja, jotka ryhmän jäsenet jakavat keskenään. Jokaisen esityksen lopussa esitetään kiitokset, jolloin kaletat tanssivat ilmaisemalla ryhmän kiitollisuutta heidän auttajilleen.


title: Kaleta

text: Kaleta-festivaali periytyy Brasilian afrikkalaisten orjien naamioduista karnevaalitansseista, joissa karnevaalitapahtumia käytettiin ilmaisuina, joissa ilkutaan valkoisille orjanomistajille ilman rangaistuksen pelkoa. Kaleta Festival ja Arts Aguda järjestävät festivaalin vuosittin Ouidahissa. Ajatuksena on säilyttää ja edistää beniniläistä kulttuuriperintöä, joka on katoamassa. Vuonna 2018 järjestettiin 15. festivaali. Tapahtumaan on liittynyt kilpailu, joka huipentuu jouluaattoyönä.


title: Kaleta

text: Kaleta on vaikuttanut Beninin taiteilijoihin. Esimerkiksi Romuald Hazoumè on kertonut rakentaneensa lapsena naamioita Kaletalle. Vuosia myöhemmin hän ymmärsi naamion merkityksen Beninissä asuville eurooppalaisille, jotka käsittivät sen afrikkalaisen taiteen olennoitumana.


title: Aimo Paapio

text: Aimo Veikko Paapio (7. joulukuuta 1912 Kotka – 3. syyskuuta 1993 Vantaa) oli suomalainen näyttelijä, joka muistetaan monista arvovaltaisten hahmojen sivuosista 1960- ja 1970-luvun kotimaisissa elokuvissa. Hän näytteli erilaisten johtajien, lääkärien, upseerien ja hovimestarien rooleja. Paapio teki myös joitakin sivuosia Suomen Kansallisteatterissa ja Helsingin kaupunginteatterissa.


title: While You Were Sleeping (vuoden 2017 televisiosarja)

text: While You Were Sleeping () on televisioyhtiö SBS:n esittämä eteläkorealainen draamasarja. Sen päärooleissa ovat Bae Suzy ja Lee Jong-suk.


title: Joulu puhuu

text:
Joulu puhuu on Saija Tuupasen joulualbumi, joka julkaistiin 16. marraskuuta 2018. Tuupanen on kertonut levynsä kappaleista seuraavaa: ”Perinteisten joululaulujen lisäksi levyllä on siis muutamia uudempia lauluja. Sieluuni on piirtynyt erityisesti myös "Ääni taivaasta". Se koskettaa jostain syvältä.”
”Perinteisistä "Varpunen jouluaamuna" on minulle se rakkain joululaulu. Sitä äidin kanssa on laulettu niin kauan kuin jouluja muistan. Se on tärkeä. Tässä sovituksessa on saatu taas hienoja vivahteita ja eloa tähän tunnettuun kappaleeseen. Ja hieno yksityiskohta on pienen Niilo-pojan laulu”, Saija huomauttaa.


title: Kaari Raivio

text: Kaari Helinä Raivio (s. 1934) on suomalainen kirjeenvaihtaja ja taiteilija Akseli Gallen-Kallelan tyttären Kirsti Gallen-Kallelan tytär.


title: Grands Moulins du Mali

text: Grands Moulins du Mali on malilainen elintarviketeollisuusyritys. Vuonna 1979 perustettu yhtiö on osa Achcar Mali Industrie (GIEAMI) -konsernia.


title: Grands Moulins du Mali

text: Grands Moulins du Mali muodostaa yli puolet GIEAMI:n liikevaihdosta. Se on yksi Malin suurimmista teollisuusyrityksistä. Yhtiön osakepääoma on 2,5 miljardia CFA-frangia. Sen hallitusta johtaa Gérard Achcar ja toimitusjohtajana työskentelee Cyril Achcar. Achcarit ovat libanonilais-malilainen liikemiesperhe.


title: Grands Moulins du Mali

text: Yhtiön tuotantolaitokset sijaitsevat Koulikoron lähellä Kayon kylässä. Ne tuottavat jauhoja, lastenruokaa, riisiä ja karjanrehua. GMM pyrkii käyttämään kotimaisia raaka-aineita ja se omistaa 80 prosenttia Dirén seudulla vehnää viljelevästä Compagnie Malienne de Développement de la Culture du Blé -yhtiöstä. Vuonna 2017 otettiin käyttöön puuvillaöljyn tuotantolaitos, joka korvaa aiemmin suljetun Huicoman tehtaan.


title: Trofors

text: Trofors on Granen hallintokeskus Norjassa Nordlandin läänissä. Marcus & Martinus asuu Troforsissa. Troforsin läpi menee Eurooppatie E6. Sen väkiluku on 766.


title: Tarinmaa

text: Tarinmaa on pieni kylä Janakkalassa. Se on osa Janakkalan kirkonkylää. Siellä asuu 253 asukasta. Tarinmaalla sijaitsee Pyhän Laurin kirkko. Tarinmaalla sijaitsee Tarinmaan koulu, jossa on luokat 1-6.


title: Libanonin presidentti

text: Libanonin presidentti on Libanonin valtionpäämies. Parlamentti valitsee presidentin kuusivuotiselle toimikaudelle, ehdokkaan on saatava joko kahden kolmasosan enemmistö ensimmäiselläkierroksella tai yksinkertainen enemmistö toisella kirroksella. Sama henkilö voi toimia presidenttinä uudestaankin, mutta ei kahta peräkkäistä kautta.


title: Henry Hawkins

text: Henry Hawkins, Baron Brampton (14. syyskuuta 1817 – 6. lokakuuta 1907) oli brittiläinen lakimies ja tuomari. Merkittävimpiä oikeusjuttuja hänen urallaan olivat Tichbornen tapaus, jossa Arthur Orton -niminen mies väitti olevansa kuolleeksi oletettu Tichbornen baronetti, ja kiista Edward Sugdenin kadonneesta testamentista. Hawkinsia pidettiin aikansa parhaana ristikuulustelijana. Hän jäi eläkkeelle vuonna 1898, jolloin hänet aateloitiin.


title: Henry Hawkins

text: Oikeudellisen uransa lisäksi Hawkins pyrki vuonna 1865 alahuoneen jäseneksi Barnstaplesta liberaalipuolueen ehdokkaana, mutta ei tullut valituksi.


title: Henry Hawkins

text: Hawkins oli naimisissa kahdesti. Hänen toinen vaimonsa oli Jane Louisa Reynolds. Kummastakaan avioliitosta ei syntynyt lapsia.


title: Borgarbyggð

text: Borgarbyggð on kaupunki Länsi-Islannissa. Siellä asuu 3 745 asukasta.


title: Mongolian presidentti

text: Mongolian presidentti on Mongolian valtionpäämies. Presidentti valitaan suoralla kansanvaalilla ehdokkaista, joita voivat asettaa parlamentissa olevat puolueet. Kausi kestää neljä vuotta ja sama henkilö voidaan valita korkeintaan kahdelle kaudelle.


title: Mongolian presidentti

text: Presidentin tehtävä on melko seremoniallinen, suurin osa todellisesta vallasta on pääministerillä ja parlamentilla.


title: Diarmaid ua Duibhne

text: Diarmaid ua Duibhne (myös Diarmaid tai Diarmuid) on Fenian sykliin kuuluvissa tarinoissa soturijoukko Fiannan jäsen ja sen iäkkään johtajan Finn mac Cumhaillin apulainen.


title: Diarmaid ua Duibhne

text: Kuninkaan kaunis tytär Gráinne rakastuu Diarmaidiin. Gráinne lähestyy Diarmaidia, mutta aluksi tämä torjuu Gráinnen, sillä hänet on kihlattu Finnille, jolle Diarmaid on vannonut uskollisuutta. Gráinne kuitenkin sitoo Diarmaidin itseensä voimakkaalla valalla, "geis"illä, jonka mukaan nuorukaisen on vietävä hänet pois Taran hovista. Sen jälkeen Diarmaid ja Gráinne pakenevat yhdessä. Finn ryhtyy ajamaan heitä takaa halki Irlannin. Diarmaidin kasvatti-isä, nuoruuden ja rakkauden jumala Oenghus auttaa rakastavaisia heidän pakomatkallaan.


title: Diarmaid ua Duibhne

text: Lopulta nuoret saapuvat Duvnosin lumottuun metsään, jota vartioi jättiläinen Sharvan. Metsässä on puu, jonka marjat tekevät kuolemattomaksi. Finn lähettää kaksi soturia Diarmaidia vastaan, mutta tämä lyö heidät. Sitten Diarmaid surmaa jättiläisen ja kerää marjat Gráinnelle ja itselleen. Finn on sillä välin löytänyt lumotun metsän, mutta Oenghus ottaa Diarmaidin muodon ja harhauttaa Finnin ja tämän soturit. Loopulta Finn armahtaa Diarmaidin etsittyään tätä turhaan seitsemän vuoden ajan. Gráinne ja Diarmaid elävät sen jälkeen jonkin aikaa onnellisina ja saavat viisi lasta.


title: Diarmaid ua Duibhne

text: Finn janoaa kuitenkin yhä kostoa. Järjestetään villisian jahti ja Diarmaid kutsutaan mukaan metsästykseen. Todellisuudessa villisika on lumottu, ja se on aikoinaan ollut Diarmaidin kasvattiveli. Muinoin oli ennustettu, että Diarmaid saisi surmansa kasvattiveljensä kautta. Finn tuntee ennustuksen ja saattaa tarkoituksella Diarmaidin vaaraan. Tarinan yhdessä versiossa karju tappaa Diarmaidin, toisessa versiossa taas villisika tapetaan, mutta Diarmaid haavoittuu kuolettavasti sen torahampaasta, jonka Finn on taikakeinoin myrkyttänyt.


title: Diarmaid ua Duibhne

text: Diarmaidin hahmo on kenties taustaltaan yliluonnollinen, ja hän on voinut olla alun perin jumala. Hän liittyy läheisesti Oenghukseen, ja häntä kutsutaan joskus nimellä Diarmaid Donn (pimeä) tai Diarmaid, Donnin poika. Hän voisi siis liittyä kuoleman jumala Donniin. Koska hän on syönyt kuolemattomaksi tekeviä marjoja, hänet voi surmata vain voimakkaalla noituudella.


title: Metyylijasmonaatti

text: Metyylijasmonaatti (CHO) on estereihin kuuluva orgaaninen yhdiste. Rakenteeltaan se on jasmonihapon ja metanolin esteri. Yhdisteellä on merkittävä rooli kasvihormonina kasvinsyöjiä vastaan. Metyylijasmonaattia käytetään hajusteiden valmistamiseen.


title: Metyylijasmonaatti

text: Huoneenlämpötilassa metyylijasmonaatti on väritöntä tai kellertävää nestettä. Sillä on miellyttävä kukkaismainen tuoksu. Yhdiste liukenee orgaanisiin liuottimiin kuten etanoliin. Metyylijasmonaatti on optisesti aktiivinen yhdiste.


title: Metyylijasmonaatti

text: Ensimmäisen kerran metyylijasmonaattia eristettiin aitojasmiinin ("Jasminum grandiflorum") kukista 1960-luvulla. Tämän jälkeen sitä on eristetty monista muistakin kasveista. Kasvit muodostavat yhdistettä lähtien linoleenihaposta. Linoleenihaposta muodostuu syklisoitumisien ja hapettumisien seurauksena jasmonihappoa, jolle siirretään metyyliryhmä S-adenosyylimetioniinilta ja tuotteena muodostuu metyylijasmonaattia. Metyylijasmonaatti kiihdyttää kasvin hedelmien kypsymistä ja lehtien putoamista syksyllä. Sitä erittyy myös silloin kuin kasvi vahingoittuu, esimerkiksi kasvinsyöjien syödessä lehtiä. Metyylijasmonaatti laukaisee kasvinsyöjiä vastaan suunnattuja puolustusmekanismeja, esimerkiksi eräiden proteinaasien tuotantoa. Metyylijasmonaatti toimii myös viestimolekyylinä kasvien välillä. Yhden kasvin vapauttaessa suuria määriä metyylijasmonaattia sitä haihtuu ympäristöön ja muutkin lähistöllä olevat kasvit alkavat tuottaa kasvinsyöjiltä suojaavia yhdisteitä.


title: Metyylijasmonaatti

text: Metyylijasmonaattia käytetään ainesosana hajusteissa tuomaan niihin jasmiinin tuoksua. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.


title: Jean-Baptiste Carrier

text: Jean-Baptiste Carrier (16. maaliskuuta 1756 Yolet – 16. joulukuuta 1794 Pariisi) oli ranskalainen vallankumouksellinen, joka muistetaan säälimättömistä toimistaan vastavallankumouksellisia kohtaan Nantesissa vuosien 1793–1794 terrorin aikana. Hän on kuuluisa etenkin hukuttamalla toimeenpannuista joukkoteloituksista.


title: Jean-Baptiste Carrier

text: Carrier oli maanviljelijän poika. Hänet nimitettiin vuonna 1785 paikalliseksi syyttäjäksi ja vuonna 1790 Aurillacin voutikunnan ("bailliage") neuvokseksi. Hän toimi aktiivisesti paikallisessa jakobiini- ja kordelieeriklubissa, ja syksyllä 1792 hänet valittiin edustajaksi kansalliskonventtiin. Hän liittyi vuoripuolueen edustajaryhmään, äänesti Ludvig XVI:n kuolemantuomion puolesta ja tuki konventissa innokkaasti vallankumoustuomioistuimen perustamista sekä girondistien erottamista. Elokuussa 1793 Carrier lähetettiin kansalliskonventin komissaarina ensin Normandiaan ja sitten Rennesiin, kunnes hänet määrättiin 8. lokakuuta Nantesiin nujertamaan paikallisia Vendéen kapinan tukijoita.


title: Jean-Baptiste Carrier

text: Nantesissa Carrier sai huolehdittavikseen tuhansia vangeiksi jääneitä kapinallisia, joille ei riittänyt ruokaa, joten hän ryhtyi teloituttamaan vankeja. Aluksi teloituksia pantiin toimeen ampumalla tai giljotiinilla, mutta sitten hän keksi hukuttamisen. Marraskuun 1793 ja helmikuun 1794 välisenä aikana hän hukututti yli 2 000 ihmistä Loirejokeen. Joukossa oli muun muassa 94 pappia. Uhrit lastattiin aluksiin, joihin oli suunniteltu pohjassa avautuviin luukkuihin perustuva upotusmekanismi. Carrier käytti hukutuksista nimityksiä "noyades", "baignades" ja "déportations verticales" (”pystysuorat karkotukset”). Kiistellyn tiedon mukaan hän olisi kehittänyt myös ”tasavaltalaiseksi avioliitoksi” ("mariage républicain") kutsutun teloitustavan, jossa mies ja nainen hukutettiin toisiinsa sidottuina.


title: Jean-Baptiste Carrier

text: Kun tieto Carrier’n toiminnasta Nantesissa levisi Pariisiin, yhteishyvän valiokunnan johtohenkilö Maximilien Robespierre järjesti hänet 8. helmikuuta 1794 kutsutuksi takaisin pääkaupunkiin. Kenties suojellakseen itseään Carrier tuki Robespierren syrjäyttänyttä thermidorin vallankaappausta heinäkuussa 1794, mutta siitä seurannut vastareaktio terrorin aikaan koitui hänen tuhokseen. Carrier’ta pidettiin terrorin ruumiillistumana, joten hänet asetettiin 23. marraskuuta 1794 syytteeseen joukkomurhista yhdessä Nantesin vallankumouskomitean muiden jäsenten kanssa. Pariisin vallankumoustuomioistuin tuomitsi hänet kuolemaan ja hänet teloitettiin giljotiinilla 16. joulukuuta 1794.


title: Digimon Universe: Appli Monsters

text: Digimon Universe: Appli Monsters on Toei Animationin tuottama animesarja. Sarjaa esitettiin 52 jakson verran 1. lokakuuta 2016 - 30. syyskuuta 2017 välisenä aikana. Sarja on seitsemäs Digimon-sarja, jota pidetään myös omana erillisenä sarjanaan. Sarjassa esiintyy digimonien sijaan appmoneja eli applihirviöitä, mobiilisovelluksista syntyviä tekoälyolentoja. Digivicen sijaan appmonit kehittyvät korkeammalle tasolle Applidrive-nimisellä laitteella. Appmonien kehitysasteet ovat Standard Grade, Super Grade, Ultimate Grade ja God Grade, jotka vastaavat digimonien Rookie, Champion, Ultimate ja Mega-muotoja.


title: Digimon Universe: Appli Monsters

text: Tarina sijoittuu vuoteen 2045, jolloin teknologia on kehittynyt merkittävästi ja maailmanlaajuisessa internetverkostossa asuu Appmoneja (アプリモンスターズ Apurimonsutāzu) eli Applihirviöitä. Haru Shinkai huomaa Appmonin älypuhelimessaan ja herättää sen henkiin Applidrive-nimisellä laitteella. Appmon paljastuu Gatchmoniksi ja ryhtyy Harun kumppaniksi. Gatchmon kertoo Harulle tekoäly Leviathanista, joka yrittää muuttaa kaikki Appmonit pahoiksi. Haru kohtaa myöhemmin muita Appmonin omaavia ihmisiä Eri Karanin, Torajirou Asukan, Yūjin Ōzoran ja Rei Katsuran, joka etsii Leviathanin sieppaamaa veljeään. Yhdessä heidän täytyy pysäyttää Leviathan ja palauttaa kahden maailman välinen tasapaino.


title: Ladonta

text: Ladonta tai latominen eli tekstinvalmistus on tekstin tuottamista painotuotteisiin, kuten kirjoihin ja sanomalehtiin. Tekstin latominen fyysisistä kirjakkeista peräkkäin ja allekkain kirjapainossa oli 1900-luvun lopulle asti olennainen osa painotuotteen tekoa, kunnes tietokonetekniikka automatisoi tekstinvalmistuksen muutamien kehitysvaiheiden kautta. Nykyisin erillistä ladontavaihetta tai fyysisiä kirjakkeita ei enää tarvita, vaan toimittajan, kirjailijan tai muun kirjoittajan tietokoneen muistiin naputtelema teksti muutetaan painotuotteen typografisesti muotoilluksi tekstiksi ohjelmallisin keinoin.


title: Ladonta

text: Tärkeitä välivaiheita ladonnan kehittymisessä olivat siirtyminen 1960-luvulta alkaen kohopainon metallikirjakkeista ja Linotypen ja Monotypen kaltaisista latomakoneista ensin valoladontaan, saksitaittoon ja offsetpainatukseen ja sitten 1980-luvulta alkaen täysin digitaaliseen tekstin- ja sivunvalmistukseen muun muassa tietokoneiden julkaisuohjelmien, PostScript-sivunkuvauskielen ja TrueType-fonttien avulla.


title: Ladonta

text: Ladonnan ammattinimikkeitä ovat Tilastokeskuksen vuoden 1997 ammattiluokituksessa latoja, käsinlatoja, konelatoja, offsetlatoja, valolatoja ja monotyyppilatoja.


title: William Henry Butler

text: William Henry Butler (24. heinäkuuta 1790 – 11. lokakuuta 1865) oli brittiläinen viiniin erikoistunut kauppias ja kunnallispoliitikko.


title: William Henry Butler

text: Butler oli mukana tukemassa William Hughes Hughesin vaalikampanjaa tämän pyrkiessä epäonnistuneesti alahuoneen jäseneksi vuoden 1826 vaaleissa. Hän toimi kunnanvaltuutettuna Oxfordissa tammikuusta 1835 alkaen kuolemaansa asti ja kaupungin pormestarina tammikuusta lokakuuhun 1836.


title: William Henry Butler

text: Butlerin vanhemmat olivat James Butler (k. 1825) ja Jane Butler (k. 1820). Butler oli naimisissa kahdesti, ensin vuodesta 1817 vuoteen 1844 Elizabeth Briggsin kanssa ja sitten vuodesta 1855 kuolemaansa saakka Elizabeth Gibbsin kanssa. Hänellä oli ensimmäisestä avioliitosta yhdeksän lasta, sekä useita lapsia jälkimmäisestä avioliitosta. Hänet on haudattu ensimmäisen vaimonsa kanssa Oxfordiin St Martin’s Towerin taakse.


title: Running Dancer

text: Running Dancer on kumparelaskurinne Thaiwoo Ski Resortissa Chonglin piirikunnassa Zhangjiakoussa Kiinassa.


title: Running Dancer

text: Running Dancer -rinteessä järjestetään freestylehiihdon maailmancupin kumparelaskukilpailuja.


title: Debora (yritys)

text: Debora Oy on vuonna 2004 perustettu suomalainen kotipalveluita tarjoava yritys, jonka omistaa suomalainen pääomasijoitusyhtiö MB Rahastot. Debora-yhtiön emoyhtiö on Debora Group Oy.


title: Debora (yritys)

text: Vuonna 2017 MB Rahastot sijoitti Deboraan.


title: Frankfurtin vapaakaupunki

text: Frankfurtin vapaakaupunki oli Frankfurt am Mainin kaupungista muodostunut kaupunkivaltio nykyisen Saksan alueella. Se oli olemassa vuodet 1372–1806 valtakunnankaupungin asemalla. Vuodet 1806–1813 kaupunki oli Reinin liiton pääkaupunki. Vapaakaupunki perustettiin uudelleen vuonna 1815. Se lakkasi olemasta, kun alue liitettiin vuonna 1866 Preussin kuningaskuntaan.


title: Kotkamills

text: Kotkamills Oy on vuonna 1990 perustettu suomalainen metsäteollisuusyritys, jonka omistaa suomalainen pääomasijoitusyhtiö MB Rahastot. Kotkamills-yhtiön emoyhtiö on Kotkamills Group Oyj.


title: Kotkamills

text: Vuonna 2015 MB Rahastot sijoitti Kotkamillsiin.


title: Makua Foods

text: Makua Foods Oy on vuonna 2014 perustettu suomalainen makeisvalmistaja, jonka omistaa suomalainen pääomasijoitusyhtiö MB Rahastot. Makua Foods syntyi, kun Makulaku Lakritsa Oy ja Runebergin Makeistukku Oy yhdistyivät.


title: Makua Foods

text: Vuonna 2014 MB Rahastot osti Makulaku Lakritsan ja Runebergin Makeistukun.


title: Nathan Kimball

text: Nathan Kimball (22. marraskuuta 1822 – 21. tammikuuta 1898) oli yhdysvaltalainen lääkäri, sotilas ja poliitikko.


title: Nathan Kimball

text: Sotilaana Kimball palveli ensin Yhdysvaltain-Meksikon sodassa kapteenina ja myöhemmin Pohjoisvaltioiden kenraalina Yhdysvaltain sisällissodassa. Kimball toimi sisällissodan alussa Indianan 14. rykmentiä komentavana everstinä, mutta sai ylennyksen prikaatikenraaliksi ensimmäisen Kernstownin taistelun jälkeen keväällä 1862. Taistelussa Kimball toimi divisioonansa komentajana oikean komentajan James Shieldsin haavoittumisen jälkeen ja torjui onnistuneesti Stonewall Jacksonin hyökkäyksen. Sodan lopulla Kimball sai vielä brevet-ylennyksen kenraalimajuriksi.


title: Nathan Kimball

text: Sodan jälkeen Kimball lähti mukaan politiikkaan. Kimball toimi muun muassa Indianan osavaltion valtiovarainministerinä ja useissa erilaisissa poliittisissa viroissa Utahin territoriossa.


title: Dieta

text: Dieta Oy on vuonna 1993 perustettu suomalainen ammattikeittiölaitteita-, astioita- ja tarvikkeita maahantuova, markkinoiva ja valmistava yritys, jonka omistaa suomalainen pääomasijoitusyhtiö MB Rahastot. Dieta-yhtiön emoyhtiö on Dieta Group Oy.


title: Dieta

text: Vuonna 2015 MB Rahastot sijoitti Dietaan.


title: Sahanpururevolveri

text: Sahanpururevolveri on Reijo Mäen 17 tarinaa sisältävä kokoelma vuodelta 2013. Kertomuksissa on joitakin toistuvia aiheita: salamurhat ja teloitukset, katoamiset, suhde Venäjään eri aikoina, kirjeet tai viestit eri muodoissa (tuohesta videokasettiin), halvaantumiset sekä auto-onnettomuudet. Kertomukset sijoittuvat eri aikakausiin: sota-aikaan, markka-aikaan, nykyisyyteen ja tulevaisuuteen. Tapahtumapaikka on yleensä Turun seutu. Jussi Vares on mukana muutamassa kertomuksessa.


title: Sahanpururevolveri

text: Tarinoista neljä on aiemmin julkaisemattomia. Osa on julkaistu aiemmin myös kokoelmissa "Aito turkki" ja "Ehtookellot".


title: Sahanpururevolveri

text: Turun Sanomien Matti Komulaisen mukaan Mäki onnistuu yllättämään useamman kerran uusilla aluevaltauksillaan. Sota-aikaan sijoittuvasta tarinasta hän arvelee, että myös uskottava epookkiromaani syntyisi Mäeltä vaivatta.


title: Paraguayn presidentti

text: Paraguayn presidentti on Paraguayn valtionpäämies. Presidentti valitaan suoralla kansanvaalilla viisivuotiselle toimikaudelle, sama henkilö voi toimia presidenttinä vain yhden kauden. Presidenttiä ja varapresidenttiä äänestetään samassa vaalissa.


title: Mamprusit

text: Mamprusit ovat gurilaista mamprulin kieltä puhuva kansa Ghanan koillisosasssa sekä lähialueilla Togossa ja Burkina Fasossa. Pieniä ryhmiä asuu myös Norsunluurannikolla ja Malissa. Mampruseja on 150 000 henkeä.


title: Mamprusit

text: Kansanperinteen mukaan mamprusit ovat saapuneet nykyiselle alueelleen koillisesta. He muodostivat 1400-luvulla samannimisen valtion, jonka keskuksena toimi Nalerigu.


title: Mamprusit

text: Perinteisiä elinkeinoja ovat trooppinen kaskiviljely, karjanhoito ja kalastus. Tärkeimmät viljelykasvit ovat hirssi, durra, fonio, maissi, maapähkinä, pavut ja vihannekset. Käsityöammatteja ovat metallin käsittely, punonta ja savenvalanta. Monet käyvät ansiotöissä Ghanan eteläosan kaakaoviljelmillä.


title: Mamprusit

text: Mamprusien kylät ovat pieniä. Savitiilistä rakennetut talot ovat pyöreitä ja usein kaksikerroksisia. Asuntoja ja talousrakennuksia ympäröi muuri ja piha on katettu tasakatolla. Perinteinen vaatetus on miehillä pitkä lyhythihainen paita, naisilla lanteiden ympärille kiedottu kangaskaistale. Ruokavalio koostuu puuroista, keitoista, kakkaroista, hedelmistä, vihanneksista, maidosta ja kalasta.


title: Mamprusit

text: Perinteinen yhteiskunta perustuu suurperheiden muodostamiin kyläyhteisöihin, patrilineaarisiin sukuihin, ja ašanteilta omaksuttuun soturilaitokseen. Avioliitto on virilokaalinen, polygynia ja ostoavioliitto ovat yleisiä.


title: Mamprusit

text: Suurin osa mampruseista harjoittaa perinteistä uskontoa, johon kuuluu esi-isien ja luonnonvoimien palvontaa sekä taikuutta. Osa on sunnimuslimeja tai protestantteja.


title: Luettelo Kalifornian kaupungeista

text: Kalifornian osavaltiossa asuu kaikkiaan 37,25 miljoonaa asukasta. Luettelosta löytyy 509 kaupunkia (engl. city tai town). Miljoonakaupunkeja Kaliforniassa on kaksi: Los Angeles ja San Diego. Yli 100 000 asukkaan kaupunkeja on yhteensä 66.


title: Oisín

text: Oisín on Fenian sykliin kuuluvissa tarinoissa Finn mac Cumhaillin ja Sadbhin poika ja yksi soturijoukko Fiannan rohkeimmista jäsenistä. Oisín merkitsee "pikku hirvi". Nimen antoi hänen isänsä löytäessään poikansa Ben Bulbenin rinteiltä.


title: Oisín

text: Musta druidi Fear Doirche oli lumonnut Oisinin äidin vasaksi, ja Finn löytää Oisinin hylättynä metsästä, sen jälkeen kun druidi oli käynyt noutamassa Sadbhin takaisin. Oisin kasvatetaan Fiannan joukossa. Oisinista kasvaa mahtava soturi ja Irlannin merkittävin runoilija.


title: Oisín

text: Oisinin kuuluisin seikkailu on hänen vierailunsa ikuisen nuoruuden maassa, Tir na Nogissa. Hänet lumoaa Tir na Nogin kuninkaan tytär Niamh (tai Niav) Kultatukka, ja he menevät naimisiin. He elävät onnellisina ja Niamh synnyttää Oisinille paljon lapsia, mutta Oisin alkaa kaivata vanhaa elämäänsä. Vaikka Niamh vastustaa matkaa, hän lainaa silti Oisinille taikahevosensa. Oisin palaa Irlantiin vain huomatakseen, että 300 vuotta on kulunut. Niamh on varoittanut Oisinia, että jos tämä tahtoo palata takaisin vaimonsa luo, ei hän saa astua oman maansa kamaralle. Oisin onkin varovainen, mutta putoaa vahingossa hevosensa selästä, jolloin hän kuolee välittömästi kurttuisena 300-vuotiaana ukkona.


title: Zemidjan

text: Zemidjan (tai zem) on eräänlainen taksi Beninissä, Länsi-Afrikassa. Zemidjanit ovat moottoripyöriä, jotka kuljettavat matkustajia kaupungeissa ja kylissä.


title: Zemidjan

text: Eniten niitä on maan suurimmassa kaupungissa Cotonoussa, jossa niitä on arviolta noin 72 000. Cotonoun kaupungissa zemidjanit saavat kuljettaa vain yhtä matkustajaa, mutta muissa kaupungeissa saattaa moottoripyörän satulassa olla useita matkustajia.


title: Zemidjan

text: Hinnat ovat neuvoteltavissa. Kuljettajien puvut ovat värikoodatut kaupungin mukaan ja heidän rekisteröintinumeronsa ovat selässä. Nimi juontuu Fon-kielestä , jossa zémidjan tarkoittaa "vie minut sinne nopeasti" tai "ota minut nopeasti".


title: Zemidjan

text: Zemidjania on tapana kutsua "kekenoksi". Fonin kielestä johdettu sana 'Keke' on moottoripyörä ja 'no' tarkoittaa 'omistaja': Kekeno tarkoittaa siis kirjaimellisesti  'moottoripyörän omistaja'. Vapaa zemidjan pysähtyy yleensä kohdalle, ja  matkustaja ja kuljettaja neuvottelevat matkan hinnasta, joka riippuu lopullisesta määränpäästä. Vähimmäismäärä on 100 FCFA.Noustessa moottoripyörän selkään on varottava, että kuuma pakoputki ei polta jalkaa.


title: Zemidjan

text: Nelson Roubertin ohjaama elokuvassa nimeltä "Dreamcycles"  kuvattiin kekenoseja Tevisodji puistossa.


title: Luettelo Arkansas’n kaupungeista

text: U


title: Luettelo Arkansas’n kaupungeista

text: V


title: Lauri Heiman

text: Lauri Mauritz Heiman (1913 – 1989) oli suomalainen kauppateknikko ja Porvoon paikallishistoriaa tutkinut historioitsija. Hän sai kotiseutuneuvoksen arvon 1986.


title: Lauri Heiman

text: Heiman sai Lauri Jäntin säätiön kunniamaininnan vuonna 1985 Porvoon historiaa ja kulttuurielämää koskevasta tutkimus- ja julkaisutyöstä.


title: Mario Abdo Benítez

text: Mario Abdo Benítez on paraguaylainen poliitikko, joka toimii maansa presidenttinä 15. elokuuta 2018 alkaen. Hän edustaa konservatiivista Partido Colorado-puoluetta. Hänen isänsä oli diktaattori Alfredo Stroessnerin läheinen avustaja, mikä on herättänyt närää paraguaylaisissa. Mario Abdo Benítez muutti Yhdysvaltoihin 6-vuotiaana, opiskeli siellä markkinointia ja toimi rakennusmestarina ennen kuin lähti politiikkaan vuonna 2004.